“Hemofarm” važan zbog investiranja i zapošljavanja – Novosti Plus\nBanjaluka INVESTICIJE I FINANSIJE NOVOSTI EKONOMIJA Poslednje vijesti Privreda\nGradonačelnik Banjaluke Igor Radojičić izjavio je danas da je za ovaj grad izuzetno važno da ima proizvodne subjekte kao što je “Hemofarm”, navodeći da će u poslovnim zonama ponuditi objekte i parcele za nove investitore koji će pokrenuti proizvodnju.\n“`Hemofarm` je reprezentativan u svakom smislu – zbog zapošljavanja naših građana, viših primanja radnika u odnosu na prosjek i savremenih tehnologija. Ovo je proizvodni subjekt koji ima pozitivne trendove i namjeru daljeg investiranja i povećanja proizvodnje, što će za posljedicu imati i veći broj radnika, a to je izuzetno važno za lokalnu zajednicu”, rekao je Radojičić novinarima poslije posjete farmaceutskoj kompaniji “Hemofarm” u Banjaluci.\nOn je podsjetio da je “Hemofarm” kao društveno odgovorna kompanija poklonila jedno dječije igralište u Banjaluci.\n“Tu akciju smo pokrenuli 2017. godine i `Hemofarm` je u naselju Obilićevo donirao dječije igralište. Učesnik su brojnih akcija koje grad organizuje i sada smo razgovarali o drugim društveno odgovornim aktivnostima u kojima imamo zajednički interes”, istakao je Radojičić.\nOn je najavio da će u naredna dva mjeseca ponuditi nove prostore za investitore u Poslovnoj zoni “Ramići”.\n“Očekujemo da u septembru još dva subjekta završe izgradnju objekata i da počnu sa proizvodnjom. U septembru ćemo ponuditi i prvih 20.000 kvadrata u novoj poslovnoj zoni kod `Jelšingrada` i tražićemo ozbiljne investitore s ciljem da dobijemo i nova radna mjesta”, kaže Radojičić.\nPrema njegovim riječima, Gradska uprava će i narednih godina nastaviti da nudi prostor i lokacije za investicije za proizvodne subjekte jer je u uslužnom sektoru već mnogo zaposlenih i prisutan trend rasta.\nDirektor “Hemofarma” Banjaluka Saša Urošević zahvalio je Radojičiću na posjeti i što je prepoznao ovu kompaniju kao značajan segment za banjalučku privredu.\n“Razgovarali smo o razvoju, investicijama i zaštiti životne sredine. `Hemofarm` Banjaluka je od osnivanja 2003. godine za vrlo kratko vrijeme prešao uspješan put i trenutno je lider na tržištu lijekova u BiH. Postati lider znači agilnost, konstantno unapređenje, posvećenost i investicije”, rekao je Urošević novinarima u Banjaluici.\nOn je dodao da su u ovoj godini samo u proizvodnju investirali oko četiri miliona KM. Prema njegovim riječima, kompanija “Štada” koja je vlasnik “Hemofarma”, je prepoznala banjalučki ogranak kao potencijal za razvoj i investicije.\n“I u narednom periodu biće značajnih investicija u pravcu udvostručavanja trenutnih kapaciteta. Sve što smo uradili, učinili smo u skladu sa principima održivog razvoja, što znači da smo vodili računa o zaštiti životne sredine. Prošle godine smo investirali oko milion evra u pogon za praradu otpadnih voda, tako da i na taj način brinemo o zdravlju naših građana”, rekao je Urošević.\n“Hemofarm” Banjaluka trenutno ima 185 zaposlenih, a Urošević je naglasio da će povećanje proizvodnih kapaciteta i tržišnog učešća dovesti i do novog zapošljavanja.\n← Neobično vjenčanje u Banjaluci – Ljubav ne poznaje granice\nHOROSKOP – Ponedjeljak 26. avgust →\nKroz akciju “Banjaluka ljudskog lica” stiže pomoći gdje je najpotrebnije\n9 Oktobra, 2019 Dragana Morača\t0


12.04.2017. 11:16 > 12:22\nČaroban pogled na prestonicu\nOve dve impresivne građevine sada se vide iz skoro svih krajeva prestonice i dominiraju savskim priobaljem.\nA, pogled koji se pruža sa 21. sprata je stvarno čaroban. Reka Sava, Stari Savski most, Brankov most, brodovi usidreni u pristaništu...\nAleksandar Vučić, Nebojša Stefanović i Siniša Mali\nŠansu da se danas popnu do 21. sprata i vide Beograd iz novog ugla, pored gradonačelnika Beograda Siniše Malog, nisu propustili ni premijer Aleksandar Vučić i ministar unutrašnjih poslova Nebojša Stefanović.\n- Ovo je veliki i lep trenutak za projekat Beograd na vodi. Sve se radi u rokovima koji su definisani, a svi ostali delovi projekta su u toku: nova zgrada Vista, i tržni centar i velika Kula Beograd, gde se postavljaju šipovi, a uskoro kreću i radovi iznad zemlje - rekao je Siniša Mali.


Sprečen pokušaj ubistva predsednika Donjecke Republike - Sputnjik Srbija\n22:35 28.04.2016 Preuzmite kraći link\nMinistarstvo državne bezbednosti Donjecke narodne republike (DNR) sprečilo je pokušaj diverziono-terorističkog akta na predsednika DNR Aleksandra Zaharčenka.\n„Danas su pripadnici Ministarstva državne bezbednosti kao rezultat sprovođenja operativne istrage zadržali grupu državljana Ukrajine koji su ušli sa teritorije koju kontroliše Kijev. Oni su sa sobom imali jako eksplozivno sredstvo koje su maskirali kao deo enterijera“, saopšteno je u Ministarstvu.\nPrema podacima Ministarstva, ranije su saučesnici ovih lica proučili maršrutu kretanja Aleksandra Zaharčenka i njegovo mesto prebivanja. Prema planu terorista, eksplozija je trebalo da se dogodi prilikom posete Zaharčenka streljani „Artemida“ u Donjecku.\nTrenutno su svi osumnjičeni u pritvoru i sprovode se istražne aktivnosti.\nZaharčenko, pokušaj ubistva, DNR, Evropa


Postupajući tužilac Kantonalnog tužilaštva Tuzlanskog kantona (TK) je Općinskom sudu Tuzla uputio prijedlog za određivanje mjere jednomjesečnog pritvora za dva ruska državljana V.Z. (27) i V.B. (26) zbog postojanja osnovane sumnje da su kao saučesnici počinili krivično djelo – računarska prevara u pokušaju.\nPostoji osnovana sumnja da su ova dva ruska državljana 26. oktobra u ranim jutarnjim satima u tuzlanskom naselju Slatina došli do bankomata jedne banke i upotrebom podesnog alata demontirali poklopac i načinili otvor u kojem se nalaze kablovi za kontrolu operativnog sistema.\nNakon toga su pokušali da unesu, oštete, izmjene ili prikriju računarske podatke ili da utiču na ishod elektronske obrade podataka, u čemu su spriječeni od radnika zaštitarske agencije, saopćeno je iz Tužilaštva TK.\nOsumnjičene su pripadnici Odjeljenja kriminalističke policije PU Tuzla odmah lišili slobode, obavljena je kriminalistička obrada, te su uz izvještaj o počinjenom krivičnom djelu predani u nadležnost Tužilaštva.\nPrilikom pretresa ovih osoba pronađena je oprema i laptop koji su koristili pri pokušaju računarske prevare.


Od danas svakoj bebi koja se rodi u Vranju, odmah po rođenju biće urađen test na sluh aparatom za otoakustičku emisiju. Cilj akcije "Blic fondacije" je da se svim porodilištima obezbede aparati za proveru sluha i da neonatalni skrining bude obavezan. U Srbiji se svake godine rodi oko 65.000 dece, a više od 300 beba ima urođeno oštećenje sluha koje se ne može na vreme otkriti bez ovog aparata.\nOvaj uređaj koji je od izuzetnog značaja za zdravlje dece, načelniku Službe za ginekologiju i akušerstvo Opšte bolnice Vranje, dr Goranu Radojčiću, uručili su Velimir Perović urednik "Blic fondacije" i Vesna Radosavljević poznato TV lice RTS-a.\nPrvi skrining u Vranju: beba Vera odlično čuje\nZahvaljujući se na donaciji, dr Radojčić je istakao značaj neonatalnog skrininga:\n- U vranjskom porodilištu se svake godine rodi više od 1.500 beba iz celog Pčinjskog okruga. Rano dijagnostikovanje eventualnog oštećenja sluha je od velikog značaja za sve. Neonatologija će na ovaj način zaokružiti preko potrebnu dijagnostiku kod novorođenčadi i to je veliki napredak. Donacijom aparata za skrining sluha naši najmlađi pacijenti dobijaju kvalitetnu preventivnu zdravstvenu dijagnostiku - rekao je dr Radojčić.\nVelimir Perović je rekao da "Blic fondacija" danas sa velikim zadovoljstvom uručuje 40. aparat i da će u narednih mesec dana u svih 56 porodilišta biti obavezan neonatalni skrining sluha. Perović se zahvalio svim ljudima dobre volje i društveno odgovornim kompanijama koji su pomogli da se ova plemenita akcija uspešno realizuje.\n- "Blic fondacija" trenutno sa velikim uspehom realizuje tri velike humanitarne akcije: pomoć deci iz socijalno ugroženih porodica, uvođenje obaveznog neonatalnog skrininga sluha u svim porodilištima, i nabavka klima uređaja za 24 najugroženija porodilišta u Srbiji - rekao je Perović.\nVesna Radosavljević spikerka Informativnog programa RTS-a je kazala da je "impresivno saznanje" da će već od avgusta moći da se konstatuje kako baš sva porodilišta Srbije, bez izuzetka, imaju ovaj aparat.\n- Sa zadovoljstvom u ime Javnog servisa učestvujem u najlepšem delu neke humanitarne akcije: kada se donacija, koju su nesebično i udruženo uputili mnogi dobri ljudi posredstvom RTS - ove emisije Teleton - uručuje onima kojima je namenjena. Takođe, veliko postignuće nacionalne humanitarne akcije “Srce za decu” je što smo uspeli da zajedničkom medijskom kampanjom RTS- a i "Blica", ukažemo na važnost preventive, u ovom slučaju rane dijagnostike sluha - rekla je Radosavljevićka.\nAparate dobilo 40 porodilišta\nU akciji “Blic fondacije” - “Srce za decu” aparate za proveru sluha kod beba u protekla tri meseca dobila su porodilišta u Nišu, Valjevu, Vršcu, Prokuplju, Novom Sadu, Šapcu, Kraljevu, Čačku, Beogradu (Višegradska i "Dr Dragiša Mišović"), Sremskoj Mitrovici, Aranđelovcu, Kragujevcu, Zaječaru, Leskovcu, Knjaževcu, Smederevu, Kikindi, Boru, Zemunu, Pančevu, Ćupriji, Paraćinu, Lazarevcu, Gornjem Milanovcu, Somboru, Požarevcu, Petrovcu na Mlavi, Prijepolju, Priboju, Jagodini, Kruševcu, Bačkoj Topoli, Vrbasu, Novom Pazaru, Tutinu, Sjenici, Aleksincu, Preševu i Vranju. Sutra će uređaj za neonatalni skrining sluha dobiti porodilište GAK "Narodni front" u Beogradu, a sledeće nedelje porodilišta u Smederevskoj Palanci, Pirotu, Senti i Subotici.


Ivanić: ''Samo ne Dortmund!'' - Sportske.net\nIvanić: ''Samo ne Dortmund!''\nKapiten fudbalera Vojvodine Mirko Ivanić rekao je da je najbitnije što je njegova ekipa prošla dalje i izrazio želju da na sutrašnjem žrebu novosadski klub zaobiđe Borusiju Dortmund.\nZagorčić: ''Eliminisali smo fantastičnu ekipu!''Još korak do Lige Evrope, ko još stoji na Vošinom putu?Sjajna koreografija navijača Voše, imaju i želju za žreb!Voša hrabro i u revanš! (SASTAVI)Vošo, dotuci ih! (21.00)\nVojvodina je prošla u baraž za Ligu Evropa i pored toga što je u revanšu na svom terenu izgubila od Sampdorije sa 2:0. Novosadska ekipa je prvi susret u Torinu dobila 4:0.\n"Utakmica je bila egal, iako i oni imaju za čime da žale. Igrali su pravi italijanski, čvrst fudbal. Malo su nas iznenadili, jer smo očekivali da će da budu otvoreniji pa nam je trebalo vremena da se priviknemo. Ali, najbitnije je da smo prošli dalje", rekao je Ivanić novinarima posle utakmice.\nIvanić je poželeo da Vojvodina u narednoj rundi ne izvuče Borusiju iz Dortmunda za protivnika.\n"Nemoj samo Borusiju, ipak je to tim koji je pre dve godine igrao finale Lige šampiona. Ako može neko lakši, mada ko god da dođe verovatno će biti favorit protiv nas, ali smo protiv Sampdorije videli da to ne mora ništa da znači", kazao je Ivanić.\nNapadač Vojvodine Ognjen Ožegović rekao je da rezultat revanša nije bio realan.\n"Nije baš realan rezultat. Oni su iz dve šanse dali dva gola, a mi svoje nismo koristili. Očekivali smo da će više da se otvore, ali najbitnije je da smo prošli'', rekao je Ožegović.\nOn je kazao da njegova ekipa ima pravo da razmišlja o plasmanu u grupnu fazu Lige Evropa.\n"Ni Sampdorija se danas nije zaletela, a ne verujem ni da će sledeći protivnik, ko god da bude, jer smo pokazali zube i da znamo da igramo fudbal. Ako smo eliminisali Sampdoriju, zašto ne bismo razmišljali i o grupnoj fazi?", kazao je Ožegović.\nŽreb za baraž za Ligu Evropa održaće se sutra u Nionu.


kosovo - Stranica 3 od 184 - Dnevni list Danas\nPočetna » kosovo » Page 3\nStefanović: Oni koji nas optužuju da smo izdajnici o Kosovu su odlučivali na najgori mogući način\nMinistar unutrašnjih poslova Srbije Nebojša Stefanović odbacio je danas kritike da je aktuelna vlast „izdajnička“ ističući da tako nešto tvrde oni koji su o Kosovu i Metohiji „odlučivali na najgori mogući način“.\nPredsednik Srbije Aleksandar Vučić razgovarao je večeras telefonom sa visokom predstavnicom EU za spoljnu i bezbednosnu politiku Federikom Mogerini o mogućnostima za prevazilaženje zastoja u dijalogu Beograda i Prištine, saopšteno je večeras iz kabineta.\nVučić: Želim da izbegnem sukobe\nPredsednik Srbije Aleksandar Vučić poručio je večeras da Priština mora da bude spremna na kompromis i da spusti svoje zahteve i naglasio da i, ako ima takve namere, neće uspeti da unizi Srbiju.\nEvropski komesar za proširenje i susedsku politiku Johanes Han izjavio je da je danas u Minhenu imao dobru razmenu mišljenja sa predsednikom Kosova Hašimom Tačijem…\nPremijer Kosova Ramuš Haradinaj sastao se danas u Minhenu sa komesarom za proširenje i susedske odnose Johanesom Hanom kojem je ponovio da će takse koja su uvedene na robu iz Srbije i Bosne i Hercegovine biti ukinute kada Srbija prizna Kosovo.\nVučić: Predstavnici Kosova u Minhenu govore rečima koje Evropljani žele da čuju\nPredsednik Srbije Aleksandar Vučić izjavio je danas u Minhenu da je platforma koju je predložila Priština „protiv dijaloga“, da Kosovu očigledno ukidanje taksi ne pada na pamet, a da će Beograd, uprkos tome, nastojati da sačuva stabilnost i mir.\nŠib: Sporazum Beograda i Prištine da odgovori na sva otvorena pitanja\nHaradinaj će, ipak, poslušati Ameriku\nKosovski premijer je dao jasan nagoveštaj da će, ipak, na kraju, uvažiti zahteve Sjedinjenih Američkih Država jer je svestan da bi u suprotnom Kosovo, a i on lično, izgubili „najvažnijeg i najmoćnijeg saveznika“ na svetskoj sceni, kažu za Danas pojedine diplomate…\nHaradinaj: Americi na Kosovu nije potreban portparol\nPremijer Kosova Ramuš Haradinaj izjavio je danas posle sastanka najviših kosovskih zvaničnika i predstavnika pregovaračkog tima Kosova o taksama od 100 odsto na robu iz Srbije i BiH, da Americi nije potreban portparol na Kosovu.


petak, 25. novembar 2016. 06:18h\nDo kraja godine biće nabavljen aparat za detekciju psihoaktivnih supstanci kod vozača za saobraćajnu policiju www.pixabay.com\nSrđan Polovina iz Agencije za bezbednost saobraćaja kaže da je Komitet obezbedio 500 hiljada dinara za nabavku ovog aparata, koji će zatim biti predat saobraćajnoj policiji koja će ga koristiti na ulicama Pančeva, pri kontroli učesnika u saobraćaju.\nNa slici: Srđan Polovina iz Agencije za saobraćaj Grada Pančeva\nNa taj način će saobraćajna policija moći lako da utvrdi i koji vozači su pod dejstvom opojnih droga, kazao je Polovina.\nGradsko veće je dalo saglasnost na ovaj predlog, ušlo se u javnu nabavku uređaja, i naš sagovornik očekuje da će možda već do kraja ove godine on biti u upotrebi.\nKomitet za bezbednost saobraćaja grada Pančeva raspolaže novcem, odnosno delom novca, od naplaćenih kazni vozačima, koji se vraća lokalnim samoupravama da ga one utroše na povećanje bezbednosti svih učesnika u saobraćaju, bez obzira da li su u pitanju vozači, biciklisti ili pešaci.\nOve godine Komitetu za bezbednost saobraćaja grada Pančeva bilo je na raspolaganju 15 miliona dinara.\naparati za testiranje vozača na drogu


S&P potvrdio postojeći kreditni rejting BiH |\nS&P potvrdio postojeći kreditni rejting BiH\nBANJALUKA – Svjetski priznata agencija za ocjenu kreditnog rejtinga „Standard & Poor’s“ potvrdila je BiH suvereni kreditni rejting B sa stabilnim izgledima, objavljeno je na internet stranici Centralne banke BiH.\nKao opis kategorije rejtinga BiH u ovom smislu navedena je spekulativna kreditna sposobnost, ali i visok kreditni rizik. Time je ocjena kreditnog rejtinga BiH od strane ove agencije izjednačena s posljednjom koju je za BiH dala agencija „Moody’s Investors Service“ polovinom 2012. godine i kada je potvrdila suvereni kreditni rejting B3 i izmijenila izglede sa posmatranja – negativno, na stabilne izglede.\n„To znači i niže kamatne stope. Ako se zadužujemo na međunarodnom tržištu, jer vas uvijek tako procjenjuju i gledaju kakav vam je kreditni rejting, pa prema tome plaćate kapital. Naravno, to još nije u prvom krugu, ali kakva nam je situacija, procjenjujem da nije loša ocjena“, rekao je on. Istakao je da agencije za ocjenu kreditnog rejtinga očigledno u obzir uzimaju objektivne elemente, poput stvarne zaduženosti zemlje, a ne korištenje termina „dužničko ropstvo“. S tim u vezi, dodao je da imamo relativno mali dug, stabilnu monetarnu situaciju i perspektivu ekonomskog rasta.\n„Sa druge strane, nismo prezaduženi. Mi jesmo dužni, ali je to sve u podnošljivim kategorijama, i još to nešto i servisiramo makar i iz novih kredita“, smatra Pavlović dodajući da je to više-manje slika BiH. Govoreći o spekulativnoj kreditnoj sposobnosti i visokom kreditnom riziku, kao ocjeni koju je dobila BiH, Pavlović je rekao da to znači da se ovdje može doći i napraviti špekulacija, odnosno napraviti poslovni aranžmani koji nisu uredni, redovni i zbog toga i postoji taj rizik. Ipak, on je kazao da stabilan kreditni rejting označava stanje takvo kakvo jeste, u smislu da nema očekivanja nekih bitnih promjena tog stanja.\nInače, na osnovu odluka Savjeta ministara, BiH je potpisala ugovore za izradu i praćenje suverenog kreditnog rejtinga BiH sa dvije međunarodne rejting agencije „Moody’s Investors Service“ i „Standard & Poor’s“. Potpisnik u ime BiH je Ministarstvo finansija i trezora BiH, dok Centralna banka BiH, u svojstvu fiskalnog agenta Ministarstva finansija i trezora BiH, koordiniše izradu i praćenje suverenog kreditnog rejtinga BiH.\nAgencija „Moody’s“ angažovana je 2003. godine, tako da 2004. godine BiH dobija svoj prvi suvereni kreditni rejting. Agencija „Standard & Poor’s“ angažovana je 2008. godine, kada je i dodijelila rejting BiH. Obje agencije redovno prate stanje u BiH i najmanje jednom godišnje dolaze u misiju kako bi u direktnim razgovorima sa zvaničnicima i predstavnicima institucija BiH i entiteta u BiH i predstavnicima međunarodne zajednice, privrednog i akademskog života dobili sveobuhvatnu sliku o stanju i perspektivama zemlje.


Iz grada/Poljoprivreda - Arhiva 2015\nPotpisani ugovori za podsticaje u pčelarstvu\nU Agenciji za privredni razvoj opštine Mrkonjić Grad 28 pčelara potpisalo je sa načelnikom odjeljenja za privredu i finansije opštine Tomislavom Todorovićem ugovore o podsticaju za pčelare u iznosu od 6.380 KM.\nTodorović je rekao da će im dobijena sredstava pored ostalog omogućiti i bolju pripremu pčela za zimu.\nPotpisani ugovori o dodjeli kredita za poljoprivrednike\nNačelnica opštine Mrkonjić Grad Divna Aničić potpisala je danas ugovore sa devet poljoprivrednika o korištenju kredita, za koje je opština izdvojila depozit. Poljoprivrednici su od banke uzeli 78.000 KM sa kamatom od 3,44 odsto, od čega depozitna sredstva opštine iznose 31.200 KM.\nU okviru projekta “Od voćara do preduzetnika: podrška skladištenju voća u hladnjačama (MG Hladnjača) na kome su partneri opštine Mrkonjić Grad i Ribnik u četvrtak 02.07.2015. godine u sali Skupštine opštine Ribnik održaće se edukativne radionice za voćare.


Trg "Zorana Đinđića" sa garancijom od dve godine • ZRENJANIN DANAS\nTrg “Zorana Đinđića” sa garancijom od dve godine\nBy Redakcija on 5 новембра, 2018\nUkoliko kupite bilo koji proizvod, na taj proizvod imate garanciju zakonom predviđenu u vremenskom periodu od dve godine.\nVlast u Zrenjaninu je veoma pompezno najavila rekonstrukciju Trga “Zorana Đinđić” koja je počela u predhodnih par dana. Naš portal je po informacijam od javnog značaja došao do ugovora koji je gradska uprava potpisala sa firmama koje će izvoditi radove na rekonstrukciji Trga.\nVeoma je zanimljivo a ujedno i zabrinjavajuće to što posao od 53.517.983,40 dinara sa PDV-om (verovatno ovo nije konačna suma ako uzmemo u obzir da skoro uvek ima nepredviđenih troškova) ima garantni rok od 2(dve) godine.\nPoređenja radi ako ste kupili mobilni telefon, fen za kosu ili televizor dobili ste isti period važenja garancije kao i što je gradska vlast dobila za ovako veliki i skup posao. Veoma (ne)promišljeno.


No, još je nejasno hoće li to kašnjenje u plaćanju značiti sigurni bankrot kompanije čiji dugovi premašuju 304 milijarde dolara, ali je iz njihovog kašnjenja u plaćanju jasno kako kineske vlasti ne pomažu Evergrande-u da ispuni obveze prema investitorima.\nIz Evergrande-a ne daju informacije medijima i investitorima šta tačno planiraju da učine sa svojim obvezama za koje postaje očigledno da ih ne mogu servisirati bez nekog oblika restrukturiranja duga. Nakon što je Evergrande zakasnio da plati kamate po obveznicama delu investitora, sada ulazi u 30-dnevni grejs period u kojem mora da plati dospele dugove ili restrukturira dug.\nEvergrande mesecima teško plaća dobavljače, kreditore i ritejl investitore kod kojih se skupo zaduživao prodajući im wealth management proizvode. Ti imućni Kinezi koji su kupovali finansijske proizvode Evergrande-a sada protestuju pred sedištem kompanije u Šenženu. To što je Narodna banka Kine injektirala značajnu likvidnost u finansijski sistem nema veze s pokušajem spasavanja Evergrande-a, već osiguravaju lakše amortizovanje mogućeg šoka za druge učesnike tržišta.\nCentralne vlasti obaveštavaju lokalne da mogu da računaju na nerede, dok je prošle nedelje urednik značajnog tabloida pod kontrolom države objavio komentar u kojem tvrdi kako nema smisla spašavati Evergrande. Kinezi strahuju kako bi dalje bujanje udela nekretnina na tržištu obveznica s visokim prinosima moglo ugroziti održivost kineskog rasta. Trenutno ulaganja u nekretnine drže 42 posto tog dela obvezničkog tržišta, prenosi Jutarnji list.


Podrška zaštiti životne sredine – ICR\nRegionalni centar za životnu sredinu (REC) Kancelarija u Srbiji, je uz podršku Švedske međunarodne agencije za razvoj i saradnju (SIDA), upravo otpočeo realizaciju novog trogodišnjeg programa podrške organizacijama civilnog društva u Republici Srbiji – „SENSE“.\nProgram ima za cilj jačanje organizacija civilnog društva i promovisanje njihovog većeg učešća u procesima donošenja odluka po pitanjima životne sredine. Ovime REC i SIDA žele da doprinesu boljem upravljanju u oblasti životne sredine i donošenju odluka baziranih na konsenzusu. S obzirom na intenzivno donošenje novih zakona i politika u oblasti životne sredine, transparentnost i uključivanje javnosti i civilnog sektora u ovaj proces je ključan uslov za adekvatnu primenu pomenutih zakona i politika. Uloga organizacija civilnog društva je, u tom pogledu, presudna.\nSENSE program ohrabruje organizacije civilnog društva da se aktiviraju u pogleda učešća u donošenju odluka, promovišu rešenja za probleme u životnoj sredini i intenzivnije lobiraju kod donosilaca odluka za održive razvojne programe i integrisanje održivih aspekata u razvojne planove u oblastima gde rade i žive.\nProgram je vredan 2.2 miliona evra i sadrži četiri komponente:\n• dodeljivanje finansijske podrške (grantova) organizacijama civilnog društva u Srbiji. Uslov je da minimalno dve organizacije sarađuju na svakom projektu. U SENSE programu za direktnu podršku projektima organizacija (grantove) obezbeđen je budžet od 960.000 evra podeljen u dva poziva od po 480.000 evra: prvi poziv je u 2013. i drugi poziv u 2014. godini. Grantovi se kreću između 40.000 do 80.000 evra.\n• podizanje kapaciteta organizacija kroz obuke kojima će unaprediti veštine i znanja u oblasti: pravnih pouka/zastupanja; lobiranja; ulozi „budnog oka“; učešća javnsti; efikasne komunikacije i dopiranja do javnosti; rodne ravnopravnosti, pristupa EU fondovima itd. Dobitnici grantova će imati i mogućnost da nauče više o načinu funkcionisanja organizacija u EU kroz studijsko putovanje;\n• dijalog sa donosiocima odluka, umrežavanje i javne diskusije o temama iz oblasti zaštite životne sredine (dobitnici granta će biti zaduženi za organizaciju konsultantivnih sastanaka sa predstavnicima nacionalnih vlasti); i\n• podrška medijima koji se bave temom životne sredine u Srbiji kroz trening za predstavnike medija i organizacija civilnog društva. U oba grant ciklusa biće raspisan konkurs za najbolje objavljene članke/reportaže/emisije na kome će autori tri najbolja medijska izveštaja biti nagrađeni.\nOrganizacije su pozvane da podnesu prijavu REC-u za ovu ekstenzivnu podršku polovinom januara 2013. godine.\nRok za slanje prijava je 14. februar 2013. godine, a odabir projekata će biti obavljen u februaru i martu 2013. Predloge će ocenjivati Lokalni savetodavni odbor REC Kancelarije za Srbiju, a rezultati izbora će biti podneti agenciji SIDA na konačno odobrenje u martu. Realizacija projekata je planirana za period od 10 meseci, između aprila 2013. i januara 2014. godine.\nNadamo se da ćemo ovim programom doprineti boljem upravljanju u oblasti životne sredine.\n– Poziv za dostavljanje predloga projekata (kompletnu konkursnu dokumentaciju) možete preuzeti ovde.\n– Dopunske informacije o SENSE programu možete preuzeti ovde.\n– Prezentacije o SENSE programu možete preuzeti ovde.\nVažna napomena: Rok za slanje predloga projekata je 14. februar 2013. Godine.\nTagged REGIONALNI CENTAR ZA ŽIVOTNU SREDINU - REC\nKonkurs za dodelu kredita za nabavku priplodnih i tovnih grla u ovčarstvu, kozarstvu i svinjarstvu\n16. marta 2017. Ξ


Naša zemlja može da bude IT lider u Evropi\n[ 04/12/2020 ] DS: Prenose sednica Skupštine Srbije prebaciti sa RTS-a na internet\tPolitika\nHomeVestiNaša zemlja može da bude IT lider u Evropi\n20/09/2018Redakcija BALKAN TVVesti, za slajder0\nPredsednica Vlade Republike Srbije Ana Brnabić izjavila je na javnom času u IT odeljenju u gimnaziji „Patrijarh Pavle“ u Beogradu da su ove školske godine oformljena 44 takva odeljenja, što je pet puta više u odnosu na prošlu godinu.\nBrnabić je, tokom predavanja kojem je prisustvovao i ministar prosvete, nauke i tehnološkog razvoja Mladen Šarčević, ocenila da je ovaj veliki iskorak bio pre svega rezultat kampanje Vlade čiji je cilj bio da motiviše što više dece da upišu IT odeljenja.\nOna je objasnila da je kampanja sprovedena u partnerstvu sa Inicijativom „Digitalna Srbija“ i Fondacijom Petlja, ocenivši da je to bio pravi primer kako javni, civilni i privatni sektor mogu zajedno da rade u javnom interesu.\nPremijerka je istakla da se radi na modernizaciji obrazovanja i podsticanju logičkog razmišljanja mladih umesto učenja činjenica napamet.\nMladi ljudi i njihova pamet bili su i biće naš najveći brend u svetu. Oni će biti nosioci modernizacije Srbije jer vidim našu zemlju kao IT lidera u Evropi, naglasila je Brnabić.\nŠarčević je ocenio da se projekat IT odeljenja sprovedi uspešno, odnosno da su prijemni ispiti, kao i današnje prvo obraćanje o značaju te inicijative, za učenike prošli bez ikakvih problema.\nDokazali smo da gimnazija može da bude strateški bitnija škola, kako je to strategija predviđala, i već smo došli do toga da je 25,5 odsto učenika u gimnazijama. Znači, već smo za tri i po odsto popravili ono što se govorilo da je nemoguće. Uz to ide i reforma prve godine gimnazije, što će dati jedan nov kvalitet i što ćemo analizirati naredne godine, naveo je on.\nČlan Upravnog odbora Inicijative „Digitalna Srbija“ Dragan Tomić rekao je da će jedna od aktivnosti u kampanji „Budimo pametni“, koja je pokrenuta pre par dana, biti i uključivanje gostujućih predavača iz privrede u rad IT odeljenja u gimnazijama.\nDirektor Fondacija Petlja Nebojša Vasiljević istakao je da ta organizacija pre svega kroz kreiranje besplatnih i svima dostupnih onlajn materijala za učenje programiranja pruža podršku uvođenju nastavne teme Računarstvo u osnovne škole.\nNa današnjem času je Miroslav Grbić, programer zaposlen u Razvojnom centru Majkrosofta, razgovarao sa učenicima o razvoju veštačke inteligencije u Srbiji i njenim različitim primenama.\nPredstavnici privrede i stručnjaci za informaciono-komunikacione tehnologije biće gostujući predavači u svakom IT odeljenju u gimnazijama u Srbiji, najavljeno je danas na prvom javnom času u specijalizovanom IT odeljenju.\nMinistar Vulin obišao 28. mehanizovani bataljon


Beograd: Mostovi osvetljeni u bojama i 2.000 zastava Srbije - Beograd - Dnevni list Danas\nPočetna » Beograd » Beograd: Mostovi osvetljeni u bojama i 2.000 zastava Srbije\n2Piše: Fonet 14. februara 2020. 10.25 Izmenjeno: 11.25\n„U bojama zastave biće osvetljene Palata Albanija, Avalski toranj i fontana na Slaviji, čiji će muzički repertoar biti prilagođen prazničnom raspoloženju, pa će biti emitovane patriotske pesme“, rekao je Vesić, a navodi se u saopštenju gradske uprave.\nKako je poručio, na svim javnim institucijama, čiji je osnivač grad Beograd, biće istaknute državne zastave. On je u ime grada Beograda čestitao Dan državnosti svim građankama i građanima Beograda.\nBeograd, brankov most, dan drzavnosti, most na adi, srpska zastavaBeograd\n14. februara 2020. u 11.35\nTaj Most na Adi beše onaj Đilasov most što ne treba i to onog Đilasa koji ništa nije napravio u Beogradu.\n16. februara 2020. u 05.50\nKoliko košta to budalasto velikosrpsko iživljavanje polusveta iz gradske vlasti? Nemate obraza!


“Za potrebe klanja kurbana u organizaciji Islamske zajednice povratnici svake godine osiguraju adekvatan stočni fond. To ujedno znači da se otkupom kurbana najizravnije pruža pomoć onima kojima je stočarstvo u povratničkim dijelovima BiH jedini izvor prihoda i zarade”, pojasnio je Zejnil Rebihić, direktor Uprave za ekonomske i finansijske poslove Rijaseta IZ u BIH\nIslamska zajednica u Bosni i Hercegovini će i ove godine godine provesti akciju organiziranog otkupa i klanja kurbana za humanitarne potrebe i potrebe obrazovnih institucija zajednice. Jedinstvena cijena kurbana za Bosnu i Hercegovinu je ista kao i prethodnih godina i iznosi 350 KM. Ovogodišnja akcija bit će realizirana pod motom „Čin zahvalnosti, solidarnosti i zajedništva“, čime Islamska zajednica želi ukazati na duhovni aspekt ove akcije, ali i izravne benefite koje ona donosi za širu društvenu zajednicu, navodi se u saopćenju IZ u BiH.\n#bajram#kurban#iz u bih\nStotine vjernika bajram-namaz klanjalo na nogometnom stadionu


Barikada - World Of Music - BB Lokner - ex YU prostor - 2007\n(One Records) 2007. CD\nHeavy metal / hard rock / progressive metal - SERBIA\nIz Apatina dolazi sastav Antologija, ciji su prvi koraci vezani za 2002. godinu. Tada su se zvali Peti Element, a formirani su od strane Srdjana Radjenovica i Igora Gnendingera. Pojavljivanja na tradicionalnoj gitarijadi u Zajecaru 2005. / 2006. godine pomazu ka siroj afirmaciji kod publike. Album "Nemiri" objavljen je tokom 2007. godine, iako je sam bend na njegovoj realizaciji radio jos od 2003. godine.\nAntologija deluje u postavi kvinteta, zvuk im je obojen klavijaturama, a zanrovski su na terenu hard rocka i heavy metala sa vidljivim elementima progressive pristupa. Pevaju na srpskom jeziku i predstavili su se autorskim materijalom. Evidentno je da su sasvim solidni muzicari, takodje, instrumentalno-sviracki deo predstavlja bolju stranu benda.\nSto se samog pevanja tice mogu se uputiti odredjene zamerke, najvise cinjenici da pesme imaju ovdasnju varijantu vokaliziranja koja cesto izlazi iz shema onakvog nacina pevanja vidljivog kod inostranih hard i heavy bendova. Ali, to je bio njihov izbor. Takodje odredjene zamerke mogu se uputiti i samoj produkciji koja nije adekvatno naglasila najbolje elemente u samoj muzici benda, a na kraju, finalni miks pokazuje da bend vise odgovara nekakvom metal aktu koji je izasao s kraja 80-tih ili pocetka 90-tih godina, nego da je rec o grupi koji deluje u sadasnjem vremenu. Ipak, ubedljivost priredjenih ideja pokazuje da bend poseduje vise no dobru osnovu za dalje usavrsavanje i za verovati je da ce se njihov izraz u buducnosti usavrsavati i popravljati.


Perez ponovo odlaže svoju odluku | GPF1Vesti\nPerez ponovo odlaže svoju odluku\nIn Sahara Force India F1 Team, Singapore\nMeksikanac se nada da će pre početka vikenda u Maleziji saopštiti svoju odluku\nSergio Perez neće saopštiti svoje planove za 2017 na stazi Marina Bay zbog “nekih kašnjenja” koja su je javila.\nNakon letnje pauze meksički vozač je izjavio da se nada da će konačnu odluku moći da saopšti po povratku na stazu Spa u Belgiji. Posle toga drugi termin objave je bila trka u Singapuru, ali još jednom kako sada stvari stoje Perez će odložiti svoju objavu.\n“Nadao sam se da ću biti u poziciji da objavim moje planove ovog vikenda. Imamo neka kašnjenja ali se stvarno nadam da ćemo pre sledeće trke definitivno saopštiti gde ću se trkati”.\nBivši vozač McLarena je povezivan sa mestom vozača u Renaultu i Williamsu dok su u Force Indii stavili jasno do znanja da žele da Meksikanac ostane pored Nico Hulkenberga i sledeće sezone. Upitan da li je Force India i dalje u njegovom planu, on je odgovorio:\n“Uvek sam govorio da ću biti veoma srećan ukoliko ostanem u (Force Indii), i ukoliko sve bude u redu ostaću tamo gde sam sada”.


srbijasport.net - Vesti - Srpske lige - Održana Skupština OFK Beograda\nPonedeljak, 10.12.2018 03:54\n31.03.2018 OFK Beograd 1402\nU nastavak sezone OFK Beograd ulazi sa novim rukovodstvom. Od prethodne Skupštine, održane decembra prošle godine, nismo imali upravni odbor, a obećanje koje je tada dato je i ispunjeno. Predsednik Skupštine kluba, Ilija Petković je prisutnima najavio da će se za par meseci desiti promene u organizacionim klupskim strukturama, a to je na današnjoj skupštinskoj sednici i sprovedeno u delo.\nNakon izbora zapisničara i dva overivača zapisnika, verifkaciona komisija je izvestila prisutne da je od ukupno trideset i jednog člana skupštinskog tela prisutno njih dvadeset i jedan pa su tako stečeni uslovi da ova sednica skupštine nastavi sa radom i donese validne odluke.\nMomčilo Minić je podneo izveštaj o aktivnostima Upravnog odbora za poslednji period, izvestio je da se pregovaralo sa potencijalnim sponzorima, te da je klub nominalno u dugu oko pet miliona evra, a račun blokiran na oko milion. Na njegovo izlaganje se nadovezao ekonomista Velja Popović koji je zahtevao da se javnosti detaljnije i dokumentovano prenese klupsko poslovanje i uzrok trenutnog stanja.\nU sledećoj tački dnevnog reda izglasano je da umesto dosadašnjeg predsednika UO, našeg dugogodišnjeg vodećeg operativca, Momčila Minića, koji je odlučio da se povuče, na čelo kluba stane iskusni pravnik, Miloš Tešić.\nTešić se obratio prisutnima, pa je, nakon prezentovanja svoje biografije, koncizno i odlučno obećao da će probati da svojim radom i idejama vrati naš klub na mesto koje mu pripada u domaćem fudbalu. Zatim je delegatima i ostalim prisutnima dao predlog za sastav novog upravnog odbora.\nZa novog generalnog sekretara izabran je naš nekadašnji igrač i član generacije koja je, između ostalog, na poočetku sedamdesetih godina prošlog veka, dogurala do četvrtine finala UEFA kupa, Momčilo Jokić, a predsednik Nadzornog odbora je Ljubiša Đurović koji je predstavio članove svog tima ovog klupskog tela.\nIzmenjeni su i zakonski zastupnici kluba i određeno je lice koje je ovlašćeno za podnošenje prijave prema nadležnom organu.\nPod tačkom razno se javio Aleksandar Gajović koji je poželeo dobrodošlicu novom predsedniku i zahvalio se dosadašnjem, Momčilu Miniću i prisutne podsetio da je za vreme njegovog mandata klub imao velike uspehe kada je jedno vreme bio standardni učesnik evro-kupova. Mihajlo Todić je dao par zanimljivih predloga i saveta kako da OFK Beograd bude više zastupljen u javnosti, a za reč se javio i legendarni navijač, Cvetko Jovanović (82) koji je podsetio na veličinu kluba i njegove uspehe i pozvao naše operativce da uđu što pre u dublju saradnju sa predstavnicima grada jer klub nosi ime naše prestonice.\nTreba reći da su sve tačke dnevnog reda usvojene jednoglasno, a nakom sednice prisutni su se iz press sale premestili u prostorije iza VIP lože na lepo organizovani koktel da se nastavi druženje i naprave novi planovi za što hitniji oporavak OFK Beograda.


24sata.info - Apple uklonio više od 250 aplikacija koje su prisluškivale korisnike\nAutor B. A. 20. 10. 2015. • 16:11\nUklonjene aplikacije preuzete su milion puta, a bezbjednosna kompanija Source DNA otkrila je da su one mogle da prate koje aplikacije je korisnik preuzeo, njegovu e-mail adresu i serijski broj telefona, prenose Nezavisne.\n“Vjerujemo da programeri ovih aplikacija nisu ni znali da softver koji su koristili za njihovo razvijanje pristupa ličnim podacima korisnika. Podaci o korisnicima se čuvaju na Youmi-jevim serverima, a ne na serverima samih aplikacija. Preporučujemo developerima da prestanu sa korišćenjem tog alata”, ističu iz kompanije Source DNA.\nNije poznato kako je Youmi-jev softverski alat uspio da pristupi iOS podacima kojima jedino Apple ima pristup. Bilo kako bilo, ove aplikacije uspele su da prođu Apple-ovu provjeru i nađu se na marketu, ali ih je čuvena kompanija ubrzo uklonila.


"Bez povećanja plata, Srbija jedva i ovo isplaćuje" - Nova Borba\n"Bez povećanja plata, Srbija jedva i ovo isplaćuje"\nČak i pored svih ušteda i mera, Srbija se nalazi na gornjoj ivici održivosti duga, kaže Pavle Petrović iz Fiskalnog saveta\nPlate u javom sektoru trebalo bi da budu zamrznute i u 2017, a penzije i u 2018. godini, kako bi se ostvarile neophodne uštede za ozdravljenje javnih finansija.\nTo je preporučio predsednik Fiskalnog saveta Pavle Petrović, koji je na konferenciji za novinare u NBS, istakao da je nivo plata i penzija veći od ekonomske snage Srbije izražene u BDP-u.\n“I tih 11 odsto za penzije su na gornjoj ivici održivosti”, rekao je Petrović istakavši da za ta dva cilja, da udeo plata i penzija u BDP-u bude 8, odnosno 11 odsto, proističe zaključak da bi trebalo zamrznuti plate u 2017. , a penzije i u 2018. godini.\n“Racionalizacija broja zaposlenih to ne može da pruži”, smatra on objasnivši da je broj viška zaposlenih ipak manji od planiranih 75.000 za tri godine, i da iznosi 20-30 hiljada.\n“Realno je da se smanji broj zaposlenih za još 10-15 hiljada, a jedino vidimo višak od oko 6.000 zaposlenih na lokalu. Ostalo bi moralo da se temelji na ozbiljnim planovima reformi, kako u zdravstvu, tako i u školstvu, i da se ne ide u racionalizaciju na silu”, rekao je on.\nEfekat penzionisanja je skoro iscrpljen, rekao je Petrović i ocenio da do dodatne racionalizacije, osim na lokalu, neće ni doći.\nIzloživši ovo, Petrović je ukazao da je jedina ušteda na platama i penzijama, jer su izdaci po tom osnovu veći od ekonomske snage Srbije izraženoj u BDP-u.


Briselski sporazum, šta kažu Srbi sa Kosova / Kosovo / zone / home page - Osservatorio Balcani e Caucaso Transeuropa\nU senci najnovijeg diplomatskog stampeda za integracijiu severa Kosova u ostatak samoproglašene države, prošla je četrnaestogodišnjica od ulaska međunarodnih civilnih i vojnih trupa u južnu srpsku pokrajinu. Jedinstvenost kosovskog slučaja koja je poslužila kao opravdanje međunarodnoj zajednici za podršku otcepljenju dela teritorije suverene države, na terenu se ogleda ponajviše kroz dve suprotstavljene realnosti.\nStotine hiljada albanskih izbeglica je za samo nekoliko dana od sporazumnog izvlačenja srpskih vojnih snaga sa Kosova, bukvalno umarširalo pod zastavama svoje Oslobodilačke vojske Kosova, ali i najjačih saveznika, Velike Britanije, Nemačke i SAD-a. Srbi su proterani iz svih kosovskih gradova južno od reke Ibar, kao i iz mnogih naselja da se do danas ne vrate. Kosovski Albanci su zajedno sa međunarodnim civilnim predstavnicima brojali žrtve, istovremeno u euforičnom naletu stvarajući nove. Sedamdeset osam dana NATO bombardovanja za jedne je bila „neizmerna sreća“, za druge teško sećanje. Kako god, ono je već zauzelo još jedno mesto u usudu balkanske istorije. Devet godina kasnije, Albanci su proglasili nezavisnost, koju je do danas priznalo sto država članica Ujedinjenih Nacija.\nVerifikaciju kosovske države de fakto je konačno podržala i aktuelna desničarsko-levičarska vlada Srbije 19. aprila ove godine, potpisivanjem još uvek za javnost nejasnog briselskog sporazuma. Kosovski Srbi su danas brojka od ispod 10% stanovništva kojom se reklamira multietnički duh novog demokratskog društva, razbijeni u četiri enklave južno od Ibra, odnosno kompaktno sabijeni na devet odsto teritorije u četiri opštine na severu Kosova koje se geografski naslanjaju na Srbiju.\nŠta se menja sa sporazumom\nSeverni Srbi su četrnaest godina odolevali snažnom pritisku da se integrišu u ostatak kosovskog društva, u čemu su na terenu do nedavno imali podršku zvaničnog Beograda. Mnogima će sa gorčinom ostati sećanje na medijski eksponiran optimizam zapadne demokratije da će međunarodna intervencija na Kosovu doneti demokratiju i ekonomski razvoj, a pre svega vladavinu i poštovanje ljudskih prava i dostojanstvo svakog čoveka. Zato neće pogrešiti ni oni koji kažu da se mnogo toga promenilo, kao ni oni koji tvrde da se na terenu nije promenilo ništa.\nNa severu Kosova drastičnu promenu predstavlja podrška i potpis zvaničnog Beograda za gašenje srpskih institucija, organizovanje kosovskih izbora na jesen, te uspostavljanje kosovskih institucija na severu.\nTokom deset rundi razgovora u Briselu o normalizaciji uzajamnih odnosa kako se pojmovno definiše praktično priznavanje kosovske nezavisnosti od strane Srbije, postignuti su dogovori o katastru, ličnim dokumentima, carinskom pečatu, univerzitetskim diplomama, slobodi kretanja, regionalnom predstavljanju, integrisanom upravljanju carinama, otvaranju kancelarija za vezu između Srbije i Kosova, specijalnoj policiji za zaštitu kulturno istorijskog nasleđa i otvaranju fonda za sever Kosova od prikupljanja carinskih taksi. Kvartet - Ketrin Ešton, Hašim Tači, Ivica Dačić i Aleksandar Vučić je sve ove sporazume konačno ‘krunisao’ postizanjem tzv. Prvog sporazuma (First Agreement), kojim se srpska vlada obavezala da će ugasiti svoje institucije na Kosovu, konkretno - opštine, sudove i policiju.\nDinamika ispunjavanja tačaka iz sporazuma\nU dokumentu “ Plan implementacije” koji kruži Internetom se navodno može videti zacrtana dinamika ispunjavanja tačaka iz sporazuma od sredine maja do kraja godine. Prema tom dokumentu, realizacija plana primene sporazuma se sastoji od šest elemenata: “prilagođavanje pravnih okvira”, “udruženje/zajednica”, policija, pravosuđe, opštinski izbori i opšte odredbe. Tako će Srbija, prema ovom planu, do sredine juna početi sa “zatvaranjem prostorija svih bezbednosnih struktura na Kosovu”, “dovršti integraciju sudskog sistema” tako što će do kraja godine “zatvoriti sve prostorije srpskog suda na Kosovu”, “formirati nova tela i integrisati osoblje u kosovski sistem”. Gašenje srpskih institucija nedavno je potvrdila i zamenica kosovskog premijera Edita Tahiri.\nKako je saopšteno iz kosovske vlade, Tahiri je nakon nedavnih trodnevnih susreta u Briselu o primeni sporazuma Beograda i Prištine, precizirala da je postignuta saglasnost da se do 1. septembra rasformiraju srpski sudovi, dok će se 30. septembra to dogoditi sa policijskim strukturama. Ona je potvrdila da će proces rasformiranja srpskih institucija početi tokom ovog meseca kada se, prema njenim rečima, očekuje da se usvoji detaljan plan primene sporazuma.\nSlabi uspeh u širenju evroentuzijazma\nOd diplomatskog zaleta srpske političke vrhuške ka Briselu i zanosa da dobije makar i “zeleno svetlo” za otpočinjanje pregovora o pridruživanju Evropskoj Uniji, na samom severu Kosova, ali i u ostatku Kosova, srpski činovnici iz Beograda u učestalim posetama terenu, za sada nemaju mnogo uspeha u širenju tog evroentuzijazma. Poučeni gorkim iskustvom u proteklih četranest godina, severni Srbi, osim “nove političke klase” koja se s naporom profiliše od 2008.god. su listom protiv ovog sporazuma. Sa njima se slažu i preostali Srbi iz enklava, bez obzira na retoriku svojih političkih predstavnika u kosovskom parlamentu.\nSa polutajnih sastanaka u srpskim institucijama na severu i centralnom Kosovu, tokom posete beogradskih zvaničnika, često cure informacije i glasine o kontraverznim, konfuznim, ali i oprečnim izjavama ovih činovnika kada se trude da objasne tzv. Briselski sporazum. Ni sam trenutno politički najmoćniji čovek u Srbiji i donedavno miljenik kosovskih Srba, Aleksandar Vučić, nije imao više sreće tokom svoje posete severu Kosova u maju. Iako je ova poseta partijskim marketingom medijski zakamuflirana kao veoma uspešna, Vučić , prema oceni mnogih građana severa, u višečasovnom razgovoru sa odbornicima četiri opštine, nije imao precizne i uverljive odgovore na konkretna pitanja . Istovremeno, značajna grupa građana ga je sačekala u severnoj Mitrovici sa zvižducima i povicima da je izdajnik.\nUprkos dominantne medijske podrške likovima i delima trenutne političke garniture, brojni građani na severu pamte i tzv. rijaliti ostavku prvog čoveka za Kosovo ispred srpske vlade, Aleksandra Vulina. Četiri dana nakon postizanja sporazuma u aprilu, ovaj dojučerašnji strastveni julovac - levičar, a sada predani nacionalista, usred jedne od udarnih emisija RTS-a, dao je neopozivu ostavku na mesto šefa kancelarije za Kosovo i Metohiju, kao znak neslaganja sa postizanjem Briselskog sporazuma. Ipak, od nedavno je nastavio da radi svoj posao, ovoga puta postao je i šef odbora za implementaciju Briselskog sporazuma, nakon što ga je “vlada obavestila da ne prihvata njegovu ostavku”. Tako on sada na terenu ubeđuje građane severa o potrebi prihvatanja porazuma.\nČekajući daljih događaja\nKako se na samom terenu promene za integraciju još uvek ne dešavaju, sve se više govori o jedinoj preostaloj opciji za zvanični Beograd, a to je uslovljavanje Srba ukidanjem plata i smenjivanjem aktuelnih predsednika opština. Uz višemesečnu političku marginalizaciju i medijski bojkot do juče najistaknutijeg vođe Srba sa severa sa najtvrđim stavovima – Marka Jakšića i njegovih saveznika, te angažovanjem aktivista SNS-a , kao i njihovih istomišljenika, Beograd se zajedno sa međunarodnom zajednicom nada da će do jeseni uspeti da “promeni svest” građana sa severa.\nTokom svojih nedavnih međunarodnih diplomatskih aktivnosti, premijer Kosova Hašim Tači je međutim, optužio Srbiju da pokušava da odloži primenu tog sporazuma. “Postoje tendencije za odlaganje procesa, ali siguran sam da će do primene doći. To je nepovratan, nezaustavljiv i bitan proces", kazao je Tači , tokom višednevne posete Sjedinjenim Državama.\nTako je na terenu do sada jedino uspostavljen sporazum o integrisanom upravljanju prelazima. Za ostale koji se ne sprovode još uvek, predstavnici srpske vlade okrivljuju Albance da sprovode ono čega nema u dogovorima, dok predstavnici kosovske vlade priznaju da implementacija tih sporazuma ide jako sporo.\nU senci trilaterlane zakulisane visoke politike i diplomatije, poučene iskustvom iz jula 2011, mnoge porodice na severu su neodlučne da li u predstojećim mesecima da planiraju godišnji odmor izvan Kosova ili da čekaju razvoj teških događaja.


S. Koreja: Kim naredio modernizaciju lansirnog postrojenja\nTanjug 11. marta 2022. 07:49\nPJONGJANG – Severnokorejski vođa Kim Džong Un dao je instrukcije svojim zvaničnicima da prošire strateški važno raketno postrojenje za lansiranje, izvestili su danas državni mediji, a veruje se da je Pjongjang nedavno testirao interkontinentalne balističke rakete.\nKim je izvršio inspekciju stanice za lansiranje satelita Sohae u Dongčang-riju na severozapadu zemlje, saopštila je Korejska centralna novinska agencija (KCNA), iako nije navela kada je on posetio objekat, koji je ranije korišćen za testiranje motora za interkontinentale balističke projektile (ICBM), prenosi agencija Kjodo.\nOn je pozvao na modernizaciju objekta kako bi „različite rakete mogle da budu lansirane u budućnosti, za nošenje višenamenskih satelita, uključujući i vojni izviđački satelit“, navodi KCNA.\nIzveštaj je došao nekoliko sati nakon što su SAD saopštile da je Pjongjang testirao novi ICBM sistem, tokom svoja dva poslednja lansiranja raketa obavljena 27. februara i 5. marta.\nSeverna Koreja je uništila deo ovog postrojenja, svog glavnog mesta za testiranje raketnih motora, nakon Kimovog prvog samita sa tadašnjim predsednikom SAD Donaldom Trampom 2018. godine, ali je kasnije počela sa obnovom objekta.\nPo mišljenjima nekih analitičara, Severna Koreja bi mogla da testira ICBM oko 15. aprila, na 110. godišnjicu rođenja Kim Il Sunga, osnivača zemlje i dede aktuelnog lidera, navodi Kjodo.


"Neka zauvek ostane na robiji, doživotno" Oglasila se majka devojčice (12) koju je oteo Malčanski berberin! | DNEVNE\nOvaj nalaz treba da oceni da li je Ninoslav bio uračunljiv u trenutku otmice, odnosno da li ga čeka robija ili lečenje. Aleksandra Karimanović, majka otete devojčice kaže za medije da se nada da će Jovanović završiti iza rešetaka – i to zauvek.\n– Jeste dugo trajalo veštačenje, ali se nadamo da će prava odluka biti donesena i da će pravda pobediti. Očekujemo doživotnu robiju za njega, da zauvek tamo ostane – rekla je Aleksandra Karamanović za medije.


Rampa za neugledne bašte kafića\nVlasnici ugostiteljskih objekata koji budu željeli da postave ljetnu ili zimsku baštu najvjerovatnije će morati prethodno da dobiju saglasnost posebne komisije i gradskog arhitekte, čime će biti uvedeno više reda u ovu oblast, a centar grada dobiti ljepši izgled.\nOvo odobrenje do sada nije bilo potrebno, a izmjena je navedena u Planu korišćenja javnih površina i taj dokument bi trebalo da se nađe na dnevnom redu zasjedanja gradskog parlamenta koje je zakazano za 28. mart.\nNačelnik Odjeljenja za komunalne poslove Petar Bilčar rekao je da će, ukoliko ovaj dokument dobije podršku odbornika, ovo pravilo važiti samo za prvu gradsku zonu i za one koji planiraju da u budućnosti postave ove sadržaje.\n"Gradonačelnik imenuje komisiju za postavljanje bašta, koja će se sastojati od najmanje tri člana iz odjeljenja za prostorno uređenje, komunalne poslove i komunalne policije", istakao je Bilčar.\nKazao je da će ta komisija izlaziti na teren i provjeravati da li su zahtjevi ugostitelja u skladu sa propisima.\n"Osim toga, moraju dostaviti idejno arhitektonsko rješenje bašte sa 3D modelom i katalogom upotrijebljenih elemenata bašte i to se dostavlja na saglasnost gradskom arhitekti", kazao je Bilčar.\nIstakao je da bez odobrenja komisije i gradskog arhitekte neće biti moguće izdavanje dozvole za postavljanje zimske ili ljetne bašte u prvoj gradskoj zoni.\n"Oni koji imaju postavljene bašte prema dosadašnjim pravilima neće morati ništa naknadno raditi. Jedino ako žele nešto mijenjati i dograđivati, onda će morati ispoštovati nova pravila", rekao je Bilčar.\nGrađani poručuju da je ta pravila trebalo uvesti i ranije.\n"Bašte kafića ili restorana trebalo bi da se uklope u okolne objekte kao što su kulturne znamenitosti, a ne da štrče. Nadam se da će ova nova pravila doprinijeti tome da naš grad privuče još više turista", istakal je Aleksandra Krndija.\nOstale gradske zone\nPetar Bilčar je rekao da za postavljanje bašta kafića u ostalim gradskim zonama ugostitelji moraju predati zahtjev za izdavanje urbanističko-tehničkih uslova.\n"Nakon toga će Odjeljenje za prostorno uređenje napraviti procjenu na terenu. Ako utvrde da je sve u redu, Odjeljenje za komunalne poslove im na osnovu toga obračunava naknadu koju treba da plate i izdaje im se potrebna dozvola", rekao je Bilčar.


Organizacije civilnog društva: Podneli smo krivične prijave zbog zloupotrebe institucija - JUGPRESS\nFinansijski podaci organizacija civilnog društva javno su dostupni i mogu se dobiti na legalan način. Osnovano sumnjamo da su službenici Uprave za pranje novca zloupotrebili institucije i dostavili podatke o transakcijama Srpskom telegrafu koje su takođe nelegalno pribavili tokom afere „Spisak“. Organizacije potpisnice su podnele krivičnu prijavu protiv Uprave za sprečavanje pranja novca i urednika dnevnog lista Srpski telegraf Milana Lađevića“, saopšteno je danas.\n“U svojoj tabloidno-huškačkoj kampanji “Zapadni megafoni dobili milione” Srpski telegraf objavio je podatke koje je jedino mogao dobiti nelegalno koristeći izvode iz banke i obaveštenja o deviznom prilivu. Ove podatke je Uprava tražila od banaka u aferi “Spisak” iz jula prošle godine.\nPonavljamo – ništa nije tajno u vezi sa našim finansijama, svaki projekat radimo u javnom interesu građana Srbije i legalno koristimo međunarodne fondove, iste one koje u mnogo većem obimu koristi i Vlada Srbije” navodi se u saopštenju koje je prosledila Nacionalna koalicija za decentralizaciju.


Sarajevo, 07.10.2019. - Bosnalijek, vodeća farmaceutska kompanija u Bosni i Hercegovini, u sklopu jesenje kampanje pod nazivom „Prvo zdravlje“ odlučila je podržati najuspješniju bosanskohercegovačku plivačicu i višestruku rekorderku BiH u različitim disciplinama i kategorijama, Aminu Kajtaz, sklapanjem dogovora o saradnji.\nKako su prvi koraci ka očuvanju zdravlja sport i zdrave životne navike, što je ujedno i akcenat ove kampanje, kompanija se odlučila podržati Aminu te će ona od danas biti zaštitno lice kompanije Bosnalijek i kampanje „Prvo zdravlje“.\nU sklopu ove kampanje, Kompanija će provoditi brojne aktivnosti u društvu koje će imati za cilj promociju zdravlja i zdravih životnih navika, poticanjem i podržavanjem mladih na bavljenje sportom, pružanjem podrške stanovništvu u pravcu prevencije i očuvanja zdravlja kao i brzog revitaliziranja organizma u slučajevima kada se suoči sa bolesti, a kroz promociju najboljih jesenjih preparata, saopšteno je iz sektora odnosi sa javnošću Kompanije.\n„Podrška Bosnalijeka mi mnogo znači, jer će mi omogućiti da se fokusiram na svoje akademske i sportske obaveze. Drago mi je da jedna ovakva kompanija prepoznaje mlade talente i ulaže u njih, a ja ću se truditi da ovo povjerenje opravdam i da Bosnu i Hercegovinu i Bosnalijek učinim ponosnima u svojim daljnjim pobjedama. Moj životni stil je sport i zdrave životne navike a vizija Bosnalijeka je djelovanje u pravcu očuvanja zdravlja stanovništva, te smatram da ću biti zaista pravi ambasador ove humane vizije kompanije da je zdravlje na prvom mjestu – a sve ostalo dolazi poslije“, izjavila je Amina Kajtaz.\n„Izuzetno nam je drago što imamo priliku da podržimo mlade i uspješne ljude, poput Amine Kajtaz, koja je pravi uzor našim mladim generacijama. Amina utjelovljuje sve ono na čemu se zasniva naša nadolazeća kampanja, a to je mladost, sport, snaga, pobjeda a sve sa ciljem održavanja zdravlja prije svega. Amini želimo naravno, prvo zdravlje, a onda još mnogo medalja, a kompanija Bosnalijek će i dalje podržavati ovakve talente koji predstavljaju ono najbolje što dolazi iz BiH i nadamo se da je ovo jedna u nizu uspješnih saradnji sa mladim i perspektivnim sportistima“, izjavio je Nedim Uzunović, direktor kompanije Bosnalijek.\nU oviru podrške koju pruža mladim talentima, Bosnalijek je, već treću godinu zaredom, polazna tačka studijskog putovanja diplomiranih studenata sa čuvenog američkog univerziteta Yale, koji imaju priliku steći dragocjeno iskustvo i značajnu praksu u Bosnalijeku. Pored toga ova kompanija je i značajan stipendista brojnih prošlih i budućih generacija mladih doktora i farmaceuta ali i drugih struka, utočište mnogobrojnih specijalizanata, te institucija koja nesebično pruža značajnu podršku akademskoj zajednici u pravcu što kvalitetnijeg obrazovanja mladih u BIH, što potvrđuje trajno opredjeljenje kompanije za podršku mladim ljudima.\nBosnalijek Amina Kajtaz\n"Bosnalijek" preventivno povukao lijekove koji sadrže aktivnu supstancu ranitidin\nInvesticijom vrijednom 50 miliona konvertibilnih maraka proizvodne mogućnosti Bosnalijeka uvećane pet puta\nStrateška ulaganja "Bosnalijeka" tek će dati prave rezultate\nTuzlanski kanton: Zaraženo još devet osoba koronavirusom


"Bit će smanjen trgovinski debalans između Srbije i BiH" - Klix.ba\nMladen Zirojević "Bit će smanjen trgovinski debalans između Srbije i BiH"\n"Bit će smanjen trgovinski debalans između Srbije i BiH"\n1.11.2010. u 16:32\nMladen Zirojević (Foto: SRNA)\nMinistar spoljne trgovine i ekonomskih odnosa BiH Mladen Zirojević izrazio je očekivanje da će sporazum o veterinarskoj saradnji, koji je danas potpisan između Vlade Srbije i Vijeća ministra BiH, uskoro prepoznati potencijalni investitori i da će biti smanjen debalans trgovinske razmjene koji BiH ima sa Srbijom.\nOn je naveo da je cilj sporazuma da olakša promet robe životinjskog porijekla, koji podrazumjeva veterinarski nadzor, te unapređivanje ionako dobre saradnje veterinarskih agencija dvije države.\n"Isto tako, Sporazumom je predviđena gotovo dnevna komunikacija agencija prije svega u razmjeni informacija i to one koje su usmjerene ka suzbijanju širenja i nastanka zaraznih bolesti, tješnja saradnja naučnih institucija jedne i druge zemlje, pogotovo onih iz oblasti veterinarstva. Definisano kretanje robe na graničnim prelazima, postupanje sa robom koja ne zadovoljava veterinraske uslove i niz drugih aktivnosti", rekao je Zirojević.\nDirektor Kancelarije za veterinarstvo BiH Drago Nedić naglasio je da su u posljednje vrijeme jako unaprijeđeni odnosi u međusobnom priznavanju sertifikata, te da je daleko bolja kontrola roba, kao i da je BiH prihvatila da referentna laboratorija bude u Srbiji.\nOn je dodao da je dogovoreno da je bolje, ako bude potrebno, otvoriti i nove granične prelaze na kojima će biti bolja kontrola nego da se vrši ilegalna prodaja, ta da je na pragu rješenje problema u vezi sa pojavom svinjske kuge.\nMinistar poljoprivrede, šumarstva i vodoprivrede Srbije Saša Dragin naglasio je da je Sporazum doprinos regionalnoj saradnji u kontroli proizvoda životinjskog porijekla, a sa druge strane da se izbjegne jednostrano donošenje nekih mjera.\nOn je podsjetio da je Uprava za veterinu Ministarstva poljoprivrede Srbije završila ovih dana kontrolu većeg broja firmi, koje će se baviti izvozom hrane u EU i Risiju, i da su veoma zadovoljni rezultatitma, što znači da će se na spisku naći mnogo novih proizvoda, a time i veća zarada koja će ove godine iznositi oko tri milijarde dolara.\nDirektor Uprave za veterinu Ministarstva poljoprivrede, šumarstva i vodprivrede Srbije Zoran Mićević naglasio je da će sada sve biti ozvaničeno od dva ministra, te da će biti omgućeno da BiH i Srbija funkcionišu na dnevnoj bazi i bez problema.


Faktor | SDA: Pozdravljamo Izvještaj Evropskog parlamenta o BiH\n24.06.2021. / 19:13\nStranka demokratske akcije (SDA) pozdravlja odluku Evropskog parlamenta o usvajanju Izvještaja o Bosni i Hercegovini, saopćeno je danas iz ove stranke.\n- Naročito važnom smatramo čvrstu podršku Parlamenta evropskoj integraciji Bosne i Hercegovine, te poziv Evropskom vijeću da podrži evropsku perspektivu Bosne i Hercegovine odobaravanjem kandidatskog statusa.\nIstičemo činjenicu da je dominantna većina zastupnika u Evropskom parlamentu prepoznala potrebu usklađivanja ustavnog okvira i izbornog zakonodavstva Bosne i Hercegovine sa evropskim demokratskim standardima. Odbacivanje amandmana parlamentaraca iz Hrvatske i evropskih ultradesničarskih stranaka, kojim se od Bosne i Hercegovine traži dodatno produbljivanje diskriminacije u izbornom procesu i nametanje standarda koje je Evropa davno odbacila, jasna je poruka u kojem pravcu se buduće reforme Ustava i izbornog zakonodavstva u Bosni i Hercegovini trebaju kretati.\nSDA ponavlja bezrezervnu opredijeljenost za evropski put Bosne i Hercegovine, što podrazumijeva i ispunjavanje prioriteta iz Mišljenja Evropske komisije, te postupno preuzimanje evropske pravne stečevine i svih obaveza na tom putu - navodi se u saopćenju SDA.


DPS: Borovinić Bojović u tajnosti traži od ministra RS da joj pomogne – Portal Ulcinj\nDPS: Borovinić Bojović…\nDPS: Borovinić Bojović u tajnosti traži od ministra RS da joj pomogne\nNa današnji dan zna se da je u Crnoj Gori preminulo preko 800 ljudi umrlo od posljedica koronavirusa. U borbi protiv ove pošasti nema mjesta političkim kalkulacijama i manipulacijama, zato DPS zahtijeva od ministarke Jelene Borovinić Bojović, da prekine lanac pogrešnih i politički motivisanih odluka jer je to u interesu građana Crne Gore i očuvanja njihovog zdravlja.\n“Trenutno ne postoji bilo koji cilj, koji je važniji od pobjede nad epidemijom. Stavom izvršne vlasti da je za svaku odluku ministarke Borovinić Bojović, odgovorna cijela Vlada, premijer i svaki njen ministar pojedinačno, su preuzeli odgovornost na sebe za sve posljedice koje su proizišle iz pogrešnih postupaka pomenute ministarke. Vjerujemo da su svjesni kakvu moralnu i pravnu odgovornost to nosi, i zato ih još jednom podsjećamo za šta trenutno odgovaraju pred svim građanima Crne Gore”, saopšteno je iz DPS.\nKako dodaju, odgovorni su što epidemija bukti u Crnoj Gori, ljudi padaju kao pokošeni, vakcina nema a ministarka pokušava nipodaštavajućim odnosom prema donaciji i donatoru da obeshrabri svakog sljedećeg dobrotvora da pomogne građanima.\n“Odgovorni ste što ministarka, da bi umirila javnost, zapravo obmanjuje ljude i saopštava im da se strpe, jer vakcina samo što nije stigla, iako sama zna da to nije tačno, dok sa druge strane u tajnosti traži od ministra zdravlja Republike Srbije da joj pomogne i tako indirektno, uskrati i građane susjedne države, vakcina koje im pripadaju i koje su platili”, navode iz DPS.\nDodaju i da je Vlada odgovorna jer su otvorili granice i pustili sve putnike da bez ikakve kontrole ulaze u Crnu Goru, iako su sve zemlje Evrope zaštitile svoje građane i strogo zdravstveno kontrolišu svakog putnika koji želi da uđe na njihovu teritoriju.\n“Iako znate da sa stanovišta zdravstvene struke nema opravdanja za ovu odluku, branite se ekonomskim razlozima, mada je svima jasno da ste to uradili da biste olakšali prelaske granica zbog izbora u Nikšiću i predstojećeg popisa”, kažu u DPS.\nU toj partiji dodaju da su ogovorni jer se kao posljedica ove skandalozne odluke, pojavilo 23 slučajeva koji ukazuju na eventualno postojanje mutacije virusa, koji je opasniji od postojećeg jer se brže prenosi i širi.\n“Odgovorni ste što su socijalne ustanove, domovi za stare postali epidemiološke bombe! Oboljeli štićenici se ne liječe adekvatno, a ministarka, olako procjenjuje da su po godinama rizični pacijenti zapravo “asimptomatski”, iako je poznato da ova podmukla bolest može za dan da promijeni zdravstvenu sliku pacijenta, i da mu ugrozi život. Ko će tada biti odgovoran? Vjerovatno vi, koji ste se juče kolektivno složili sa nestručnim liječenjem ovih pacijenata, i improvizacijama ministarke. Podsjećamo vas da su svi ti ljudi koji leže bolesni u domovima za stare, nečije majke, očevi, babe, đedovi, koji su cio svoj životni vijek izdvajali za zdravstvo, da bi dočekali da im neko usput mjeri saturaciju, uskraćuje adekvatnu terapiju i liječenje koje po svojim godinama i stepenu rizika, zaslužuju”, zaključuju u DPS-u.


AUL najavljuje unapređenje Portala elektronskih prijava - Pluton Logistics\nEvidencija Agencije za upravljanje lukama pokazala je da je od ukupnog broja prijava, koje su pristigle, na kraju trećeg kvartala ove godine 85% stiglo elektronskim putem, odnosno preko Portala elektronskih prijava,. Takav rezultat predstavlja najveće učešće Portala od početka njegove primene.\nPortal elektronskih prijava (PEP), koji je pokrenut 2016. godine, predstavlja aplikaciju za podnošenje prijava obveznika u putničkom i teretnom saobraćaju elektronskim putem i izdavanje faktura na osnovu podnetih prijava, a kreiran je kako bi se pojednostavilo svakodnevno poslovanje obveznika.\n– Prednost Portala je to što je u potpunosti orijentisan ka korisnicima. Rad u aplikaciji ne zahteva informatičko iskustvo, budući da obveznici prijavu podnose kroz nekoliko jednostavnih koraka. Napravljena je jasna podela putničkog i teretnog saobraćaja te obveznik iz sveobuhvatne baze plovila, lokacija, vrste tereta unosi podatke u prijavu. Elektronski podneta prijava u realnom vremenu stiže službama Agencije na trenutnu obradu. Tim Agencije pruža stalnu podršku korisnicima u slučaju bilo kakvih pitanja o radu aplikacije – dodaje se u saopštenju AUL.\nRukovodilac Centra za opšte poslove Vladimir Pavlović ističe da se u prethodnom periodu pokazalo da PEP značajno štedi vreme i smanjuje poslovne troškove, korisnika poput materijala za štampu i slanja prijava poštom.\nImajući u vidu da svake godine beležimo rast broja korisnika koji prijave podnose elektronskim putem, Agencija će nastaviti da unapređuje funkcionalnost Portala.\n– Na taj način, dodatno ćemo pospešiti ekspeditivnost i produktivnost u svakodnevnom radu, u skladu sa digitalnom agendom Vlade Srbije – zaključuje Pavlović.\n← Nemački Hansgrohe ulaže 85 miliona evra u fabriku slavina u Valjevu\nODGOVOR LUKE BEOGRAD na tekst – SUDAR tankera sa baržama kod Pančevačkog mosta →


Treći čovek po treći čovek - Nadežda Milenković - Peščanik\nBritanija je rešila problem sa huliganima tako što su po stadionima počele da zasedaju sudije za prekršaje. Možda bismo i mi mogli tako da rešimo huligansko ponašanje vlasti? Dobro, sudije ne bi morale baš da zasedaju u svakoj TV emisiji, dovoljno je da ih gledaju i da u izjavama nosilaca najviših funkcija pronađu priznanja različitih kriminalnih radnji.\nEto, da su, na primer, sudije gledale zasedanje Parlamenta mogle bi da utvrde da li predsednica – koja se prvog dana hvalila kako je samcijata „fizički“ izbacila poslanike (kao da možeš nekoga psihički izbaciti iz prostorije) a već sledećeg se žalila da je zapravo ona bila žrtva nasilja (kratak put od žene koja poslanicima udara špansku kragnu, do one koja se, kao oni advokati što jure odštetu, pojavljuje sa Šancovom kragnom na vratu) – treba da odgovara za fizičko obračunavanje sa poslanicima ili pak za lažno svedočenje.\nAli bi još važnije bilo da su sudije i tužioci gledali najnovije (naravno ne i poslednje, jer ga njegov narod stalno izaziva da mu održi neki govor) televizijsko gostovanje predsednika države. Osim što je odao da je njegov najbliži saradnik, a naš ministar vojni, izvršio zataškavanje kriminalne radnje („pa gde si baš tetku našao“) i da mu on ne zamera prikrivanje porekla imovine već samo izbor srodnika (šta, jetrva i šurnjaja bi ubedljivije zvučale?) predsednik države je nadležnim organima otkrio i finansijske malverzacije svoje partije.\nOdgovarajući na pitanje Brankice Stanković o sumnjivim uplatama (i to sumnjivim Upravi za sprečavanje pranja novca) predsednik države je priznao da je tog pranja bilo i čak opisao inkriminisanu radnju. Kao, sedimo nas dvoje (on i Brankica) i jedno hoće da uplati 800 evra partiji (ne valjda Brankica), ali pošto to po zakonu ne može (može, samo se odmah evidentira) onda mi nađemo nekog trećeg i damo mu da on uplati umesto nas.\nE, sad, osim što je nejasno zašto je neophodan neko treći kad je čak i po predsednikovom tumačenju zakona bilo dovoljno da prvobitno dvoje iz navedenog primera uplate po „dozvoljenih“ 400 evra (u dinarima, naravno, mada je predsednik u primeru baratao nedozvoljenim evrima) – cela priča postaje dodatno sumnjiva kada znate da je bilo oko sedam hiljada ovakvih jednoobraznih uplata. Što bi značilo da se ova, i inače neubedljiva situacija – morala odigrati barem isto toliko puta. A ako nije u stranačkim prostorijama nego u kafani, kako je u primeru sugerisano, nadajmo se bar da su uzimali fiskalne račune.


Obostrani respekt | Glas javnosti\nsreda 10. oktobar 2007.\nPočetna > Sport > Obostrani respekt\nU derbiju 3. kola NLB lige FMP danas dočekuje Partizan (18)\nPartizan se nalazi u izvanrednoj formi, iako je početak sezone i niko ne može da bude siguran u pobedu protiv njih, rekao je trener „pantera“ Vlada Vukoičić\nDerbi trećeg kola NLB lige igra se večeras od 18 časova u Železniku, gde se u reprizi prošlosezonskog finala sastaju FMP i Partizan Igokea. Start sezone, u kome su domaćini ostvarili polovičan uspeh, a „crno-beli“ zabeležili obe pobede daje blagu ulogu favorita gostima iz Humske.\n- Svi imaju želju da se pobedi. Partizan nije protivnik kome se preti. Veliki broj igrača je dugo na okupu, imaju trenera koji radi godinama, postoji sistem i kontinuitet rada. Imaju iskusne igrače, ali i mlade koji su godinama razigravani - rekao je trener „pantera“ Vlada Vukoičić i dodao da njegov tim ima kvaliteta za pobedu. - Partizan se nalazi u izvanrednoj formi, iako je početak sezone i niko ne može da bude siguran u pobedu protiv njih. Imamo svoje zadatke u svakoj utakmici, probaćemo da odigramo kvalitetno i nadamo se da će to biti dovoljno za pobedu.\nPartizan Igokea je očekivanim putem krenuo u odbranu titule prvaka Jadrana, osvojene prošle sezone. Dve lagane pobede na domaćem terenu protiv Vojvodine i Zagreba, ipak još nisu pravo merilo mogućnosti tima koji je doživeo dosta igračkih promena. Derbi u predgrađu Beograda daće konkretniji odgovor na pitanje kolike su mogućnosti tima iz Humske, koji svakako priželjkuje reprizu finala kada je osvojio titulu.\n- Prezadovoljan sam startom sezone, ali nas prave utakmice tek očekuju. Radujem se svakoj utakmici, pa i ovoj protiv ekipe iz Železnika. FMP je rival za svaki respekt, dobro rade sa mladim igračima, koji su željni dokazivanja. Očekujem da će utakmica biti zanimljiva i neizvesna i da ćemo se mi radovati na kraju - rekao je novopridošlica u „crno-belom“ Čedomir Vitkovac.\nBojan Krstović je imao virus i bio je na infuziji i njegov nastup danas nije izvestan, dok se Đorđe Mićić vratio i trenira normalno sa ekipom FMP. Partizan nema većih problema s povredama ako se izuzme Strahinja Milošević, koji je operisan. Najnovije pojačanje „crno-belih“ Slavko Vraneš nema pravo igranja u večerašnjem meču.\nBajern na Marakani!\nNa „orlićima“ Srbija ostaje\nUmesto makete preostao „crtež“\nTerzić odbio sastanak sa Piksijem!\nManekenisanje bez zvižduka\nTradicijom protiv rasnih „vukova“


Tema: Italijanska ambasada izdala Davidoviću vizu na godinu dana\n27.03.2009., 15:54 #1\nItalijanska ambasada u Beogradu saopštila je da je vođi "Nacionalnog stroja" Goranu Davidoviću, 5. avgusta prošle godine izdata viza u trajanju od godinu dana.\nU saopštenju se navodi da je Davidoviću viza izdata u skladu sa važećim propisima, u nedostatku bilo kakve informacije od srpskih organa. Navedeno je da se Davidović obratio Odeljenju za vize u avgustu 2008, tražeći vizu za porodično spajanje, s obzirom da je njegova supruga, Aleksandra Bikić, trajno nastanjena u Italiji i poseduje urednu boravišnu dozvolu.\n"Gospodin Davidović je tom prilikom podneo važeći pasoš izdat 17. septembra 2002. i sa rokom trajanja do 17. septembra 2012. godine", navodi se u saopštenju.\nU nedostatku bilo kakve informacije od strane srpskih organa, a na osnovu podnete dokumentacije i regularnog odobrenja (tzv. "Nulla Osta") nadležnih policijskih organa iz Trsta, viza je izdata 5. avgusta 2008. u trajanju od 365 dana, u skladu sa važećim propisima, ističe se u saopštenju italijanske ambasade u Beogradu.\nGoran Davidović, nezvanični lider "Nacionalno stroja" pozvan je prošle nedelje na izdržavanje jednogodišnje zatvorske kazne u zatvor u Somboru, po presudi koja mu je prošle godine izrečena pred Okružnim sudom u Novom Sadu, a koju je potvrdio i Vrhovni sud Srbije.\nLider "Nacionalnog stroja" osuđen je zbog raspirivanja rasne, verske i nacionalne mržnje. Davidović je poručio da nema nameru da se odazove pozivu za odsluženje kazne i da se nalazi u "egzilu" u Italiji, gde piše novu knjigu.\n27.03.2009., 15:56 #2\nRe: Italijanska ambasada izdala Davidoviću vizu na godinu dana\nхехе ал их је захебао,свака му част\n27.03.2009., 15:56 #3\n"PATRIOTA" "VELIKI SRBIN", "BORAC PROTIV JUDEO-MASONSKE ZAVERE!"\nA jel Sale govorio da je on strani agent!?\nSiromašak iz Srbije ne može da dobije italijansku vizu da ode par meseci da radi da zaradi koji evro, a Davidović dobije, ko od šale!


Subašić: Svjedokinje genocida strahuju za sigurnost - Klix.ba\nBiH Subašić: Svjedokinje genocida strahuju za sigurnost\nSubašić: Svjedokinje genocida strahuju za sigurnost\n20.11.2013. u 14:03\nMajke Srebrenice Munira Subašić genocid u Srebrenici\nMnoge druge žene koje su bile svjedoci na suđenjima za genocid i ratne zločine pogotovo zaštićene svjedokinje, zvale su me i jedna mi je rekla da je spakovala kofere i da danas napušta Srebrenicu. Ovo je novo etničko čišćenje. Ono malo ljudi što se vratilo nemaju sigurnosti, kazala je u izjavi za Fenu predsjednica Udruženja "Majke enklava Srebrenica i Žepa" Munira Subašić komentirajući puštanje na slobodu destorice osuđenih za ratne zločine i genocid.\nPuštanjem na slobodu osuđenika za ratne zločine i genocid narušena je sigurnost žrtava genocida, pogotovo onih žrtava koje su svjedočile i u procesima protiv njih, kazala je Subašić.\nRekla je da je kao žrtva i svjedokinja genocida tokom procesa i svjedočenja protiv osuđenih za genocid imala prijetnju te da se sad nakon što su osuđenici oslobođeni ne osjeća sigurnom.\n"Ne mogu da vjerujem da su zločince pustili na slobodu. Jako mi je teško. Dvije noći nisam spavala. Poručujem sudijama koji su donijelu takvu odluka da se stide i neka znaju da će od nas žrtava napraviti duple žrtve i neka znaju da im nećemo halaliti", kazala je Subašić.\nNaglasila je da se ne osjeća sigurno "ni u svojoj kući, a kamoli u Srebrenici ili bilo gdje drugo".\nRekla je da će danas uputiti pismo Ustavnom sudu BiH od kojeg će tražiti da njoj i majkama koje su bile svjedoci genocida garantiraju sigurnost.\n"Mi nismo sigurne, mi smo ponižene", kazala je Subašić i dodala da će se obratiti Sudu u Strazburu da bi zatražile zaštitu, a od Suda BiH će tražiti da zaustave puštanje zločinaca.\nIstakla je da su odlukama koje je Ustavni sud BiH donio, a po njima postupio Sud BiH da se osuđeni za ratne zločine i genocid puste na slobodu bez ikakvih uvjeta i da mogu pobjeći ako žele, ponovo povrijeđene žrtve.\n"Ponovno su nas napravili žrtvama. Prvo smo bili žrtve 1995. godine, a sada smo žrtve ovog pravnog sistema Ustavnog suda BiH", kazala je Subašić.


MVP BiH Archives - BHDijaspora.net\nOznaka: MVP BiH\nMinistrica vanjskih poslova Bosne i Hercegovine Bisera Turković održala je danas sastanak sa ministricom Ann Linde, koja obavlja i funkciju predsjedavajuće OSCE, te predsjedavajuću Parlamentarne skupštine OSCE-a Margaretu Cederfelt. Kako je istakla Turković, OSCE ima važnu ulogu u Bosni i Hercegovini, posebno kao snažna podrška sigurnosti, stabilnosti i reformskim procesima. “Sigurnost i stabilnost cijele regije […]\nMinistrica vanjskih poslova Bosne i Hercegovine, Bisera Turković, oglasila se na svojoj Facebook stranici gdje je sa javnošću podijelila dokumente stare više od stotinu godinu. Naime, u dokumentima koje je dobila uz pomoć State Departmenta, ministrica Turković je preuzela dok je bila ambasadorica u SAD-u. Pretpostavlja se da je ministrica Turković objavu o svojim precima […]\nZamjenica predsjedavajućeg Vijeća ministara BiH i ministrica vanjskih poslova BiH Bisera Turković uputila je inicijativu Vijeću ministara BiH da se pokrene kampanja promocije vakcinacije protiv koronavirusa te da se razmotri uvođenje podsticaja i stimulativnih mjera, poput omogućavanja jednog slobodnog dana svim uposlenicima koji se vakcinišu. Ministrica Turković poziva javne i privatne kompanije, udruženja poslodavaca, sindikate […]\nMinistarstvo vanjskih poslova BiH danas je po nalogu ministrice Bisere Turković formiralo Krizni štab koji će nastaviti voditi aktivnosti na evakuaciji i pomoći bh. državljanima koji se nalaze u Afganistanu, saopćeno je danas iz ovog ministarstva. Prema posljednjim informacijama, najmanje devet bh. državljana se nalazi u Afganistanu, a na osnovu prijava Ambasadi i Ministarstvu vanjskih […]\nMinistrica Bisera Turković boravila je u Briselu. Bisera Turković, zamjenica predsjedavajućeg Vijeća ministara i ministrica vanjskih poslova Bosne i Hercegovine Bisera Turković u Briselu je učestvovala na četvrtom sastanku Vijeća za stabilizaciju i pridruživanje EU i Bosna i Hercegovina. Tokom sastanka je razgovarano o trenutnom stanju provedbe Sporazuma o stabilizaciji i pridruživanju, a razmijenjena su […]


Oštetili bužet za 784 hiljade maraka - Istinito.com - Ne budi ovca!\nPočetna > BIH > Hronika > Oštetili bužet za 784 hiljade maraka\n10. Februara 2020. Istinito644Leave a Comment on Oštetili bužet za 784 hiljade maraka\nPostupajući po naredbama Suda BiH i Tužilaštva BiH, policijski službenici SIPA danas su u Tuzli i Lukavcu, pretresli tri lokacije koje koriste dvije osumnjičene osobe, s ciljem pronalaska tragova i predmeta koji se dovode u vezu sa krivičnim djelima carinska prevara i pranje novca.\nTokom pretresa policijski službenici SIPA su otkrili i privremeno oduzeli dva mobilna telefona procesne jedinice računara, određena količina novca, te razna poslovna dokumentacija i drugi predmeti koji mogu poslužiti kao dokaz u daljem krivičnom postupku.\n– Naime, osumnjičeni su u svojstvu vlasnika i odgovornih osoba u dva pravna lica iz Lukavca, u namjeri izbjegavanja plaćanja carine i drugih uvoznih dadžbina, carinskim organima BiH podnosli fakture lažnog sadržaja, sa višestruko umanjenom vrijednošću robe, pa su po tom osnovu osumnjičeni platili carinu i druge uvozne dadžbine u manjem iznosu, na koji način je izbjegnuto plaćanje carine i drugih dadžbina koje se plaćaju prilikom uvoza robe u ukupnom iznosu od 784.486,00 KM, za koji iznos je oštećen budžet BiH – rekao je portparol SIPA Luka Miladinović.\nNavedene aktivnosti obavljene su u saradnji sa ovlaštenim službenim osobama Uprave za indirektno oporezivanje BiH i policijskim službenicima MUP Tuzlanskog kantona.\nTagged hapšenje istinito pretres sipa


NIS: Za obrazovanje i bezbednost dece u školama 114,5 miliona dinara - 21.09.2020, Sputnik Srbija\nNIS: Za obrazovanje i bezbednost dece u školama 114,5 miliona dinara\nKompanija NIS u okviru svog programa „Zajednici zajedno 2020“ podržaće 72 projekta kojima će biti unapređena digitalizacija nastavnog procesa i povećana... 21.09.2020, Sputnik Srbija\nvesti, nis, srbija\nKompanija NIS u okviru svog programa „Zajednici zajedno 2020“ podržaće 72 projekta kojima će biti unapređena digitalizacija nastavnog procesa i povećana bezbednost dece i nastavnika u školama širom Srbije, a u te projekte ukupno će uložiti 114,5 miliona dinara.\nKako je saopšteno iz te kompanije, programom su podržane osnovne i srednje škole iz 12 partnerskih gradova i opština u našoj zemlji, u kojima NIS ostvaruje najveći deo svojih poslovnih aktivnosti — Beograd, Novi Sad, Požarevac, Niš, Čačak, Zrenjanin, Pančevo, Kikinda, Kanjiža, Novi Bečej, Srbobran i Žitište.\nIz kompanije ističu da upravo zato što su savremeni način obrazovanja i bezbednost dece u školama prepoznati kao prioritet za ulaganje, NIS će za te projekte u 2020. godini donirati 114,5 miliona dinara.\nOvogodišnji program, navode, realizovan je u saradnji sa Ministarstvom prosvete, nauke i tehnološkog razvoja i Ministarstvom unutrašnjih poslova Republike Srbije.\nRezultati konkursa objavljeni su na veb stranici, kao i na sajtovima gradova i opština učesnica programa.\nKao jedan od lidera u društvenoj odgovornosti u Srbiji, kompanija NIS pod sloganom „Budućnost na delu“ godinama ulaže sredstva u podršku deci i mladima, unapređuje infrastrukturu obrazovnih institucija, podstiče popularizaciju nauke, kulture i umetnosti i doprinosi poboljšanju uslova za rad u zdravstvenim i ustanovama socijalne zaštite.\n„Zajednici zajedno“ je program NIS-ovog društveno odgovornog poslovanja koji kompanija sprovodi 12 godina u partnerstvu sa gradovima i opštinama u Srbiji. Do sada je kroz program podrške lokalnim zajednicama uloženo 1,2 milijarde dinara i podržano 950 projekata od značaja za razvoj šire društvene zajednice.


Apel vozačima: Pažljivo na najkritičnijim tačkama na srpskim kolovozima - Užice Oglasna Tabla\nApel vozačima: Pažljivo na najkritičnijim tačkama na srpskim kolovozima\nјун 7, 2018 046\nNa startu turističke sezone, tokom koje su češća duža putovanja i veće gužve na putevima, iz Saobraćajne policije pozivaju vozače da poštuju saobraćajne propise, ali i najavljuju pojačane kontrole kako bi se povećala bezbednost na putevima.\nIako letnja turistička sezona zvanično još nije počela, na putevima u užičkom kraju saobraćaj je pojačan, posebno ka Crnoj Gori, takođe upozoravaju na česte odrone.\n„U delu Prijepolja iznad Užica, gde postoji mogućnost odrona koji su nepredvidivi, a mogu ugroziti bezbednost saobraćaja, u Limskoj dolini, u Priboju. Međutim, brzom intervencijom to ćemo otkloniti“, napominje Slobodan Božović, tehnički direktor AD „Putevi“ Užice.\nNa Koridoru 10 posebno treba biti pažljiv na delu auto-puta između Ražnja i Aleksinca, i dalje od Niša prema Pirotu.\nJedna od najprometnijih deonica, ujedno i najkritičnijih, jeste Sićevačka klisura na putu od Niša prema bugarskoj granici, gde se često zbog neprilagođene brzine ili umora vozača dešavaju saobraćajne nesreće.\nNajavljuju se i pojačane kontrole na putevima.\n„Naročitu pažnju usmerićemo na otkrivanje i sankcionisanje prekršaja koji su najčešći uzroci saobraćajnih nezgoda, a to su prekoračenje brzine i upravljanje pod dejstvom alkohola“, navodi Goran Zlatković, oficir Odeljenja saobraćajne policije PU Niš.\nKraljevačka saobraćajna policija upozorava vozače da poštuju saobraćajne propise, da pre polaska na put provere tehničku ispravnost vozila, na putovanje kreću odmorni i prave češće pauze tokom vožnje.\n„Da se suzdrže od nebezbednog i nepropisnog preticanja na nepreglednim mestima. To namerno napominjem jer postoji kritična deonica puta od Kraljeva ka Raški“, ukazuje Ivan Vučetić, komandir Saobraćajne policije PU Kraljevo.\nPolicija će brzinu kretanja vozila kontrolisati savremenim radarima, a vozače mogu da iznenade i specijalno opremljeni presretači.\nIzvor:rts.rs/pripremila:Jelena Marinović/foto:print scr


RTCG - Radio Televizija Crne Gore - Nacionalni javni servis :: Politika :: Sve tri grane vlasti dijele odgovornost za reforme\n05. 11. 2021. 16:11 >> 16:12 0\nIzvještaj Evropske komisije šalje poruku da sve tri grane vlasti dijele odgovornost za ključne reforme u oblasti vladavine prava i sistema pravosuđa, saopštila je glavna pregovaračica sa EU Zorka Kordić.\n"Po prvi put u ovogodišnjem Izvještaju Evropske komisije imamo istaknutu stratešku i geopolitičku orjentaciju Crne Gore, pozdravljenu potpunu usaglašenosti sa Zajedničkom vanjskom i bezbjednosnom politikom EU i iskazanu jasnu podršku u realizaciji pristupanja naše države EU. Ovo je veoma važna politička poruka, usmjerena ne samo prema članicama EU, već i lokalnim političkim akterima jer je ovo pitanje koje ih sve povezuje”, kazala je Kordić.\nOna je danas imala online sastanak sa generalnim direktorom za Evropsku uniju u Ministarstvu vanjskih poslova Republike Italije, Vinćencom Ćelesteom i njegovim saradnicima. Sastanku je prisustvovala i ambasadorka Crne Grne u Italiji Milena Šofranac Ljubojević.\nNa sastanku su razmijenjena mišljenja u vezi sa stanjem u pristupnim pregovorima, u kontekstu posljednjeg Izvještaja EK, rezultati u oblasti vladavine prava, kao i moguće oblasti rane integracije Crne Gore.\nKordić je informisala sagovornike da Kancelarija za evropske integracije radi na pripremi Akcionog plana koji će adresirati preporuke date u Izvještaju EK.\nImajući u vidu značaj vladavine prava za cjelokupni napredak u približavanju EU, istakla je da su radne grupe za poglavlja 23 i 24 pripremile samoprocjenu stanja Crne Gore u privremenim mjerilima za poglavlja 23 i 24 i Dinamičke planove za ta dva poglavlja koji pokrivaju period do kraja 2021. i sadrže konkretne prioritetne aktivnosti do ispunjenja privremenih mjerila.\nOna je kazala da je Izvještajem data ključna poruka da sve tri grane vlasti dijele odgovornost za ključne reforme u oblasti vladavine prava i sistema pravosuđa.\n“Ovogodišnji izvještaj EK pokazuje da je evropski izbor Crne Gore nepovratan, kao i da je Crna Gora u potpunosti usklađena sa Zajedničkom spoljnom i bezbjednosnom politikom EU”, kazao je generalni direktor Ćeleste. Poručio je da je važno u narednom periodu adresirati uočene nedostatke na koje ukazuje EK, te da je Italija spremna da pruži podršku Crnoj Gori.\nOn je kazao da se Italija zalaže da proces proširenja ostane na vrhu prioriteta EU i, u tom kontekstu, izrazio zadovoljstvo što je paket proširenja baziran na jačoj političkoj perspektivi.\nĆeleste je poručio da svi donosioci odluka treba da budu svjesni odgovornosti koju nose u procesu pristupanja i da je Italija spremna da podrži Crnu Goru kroz sve instrumente koje pruža EU, kako finansijske tako i tehničke i ekspertske kroz Tvining projekte usmjerene usklađivanje sa pravnom tekovinom EU i aktivnostima nadogradnje kapaciteta Crne Gore.\nCG-EU Izvještaj EK Zorka Kordić


Komisija za lokalnu samoupravu Predstavničkog doma Parlamenta FBiH je na 7. sjednici, održanoj 14.03.2017. godine, razmatrala sljedeći:\nUsvajanje Zapisnika 6. sjednice,\nPrijedlog Zakona o Gradu Goraždu, Prijedlog Zakona o Gradu Livnu i Prijedlog Zakona o Gradu Cazinu,\nMišljenje članova Komisije za lokalnu samoupravu vezano uz tematske sjednice Predstavničkog doma PFBiH, koje se planiraju održati 21. i 22.03.2017. godine,\nAžuriranje potpisivanja Nacrta Sporazuma o saradnji Saveza općina i gradova FBiH i Parlamenta FBiH,\nZapisnik 6. sjednice Komisije za lokalnu samoupravu jednoglasno je usvojen.\nKomisija za lokalnu samoupravu Predstavničkog doma Parlamenta FBiH podržava predložene prijedloge zakona o Gradu Goraždu, Gradu Livnu i Gradu Cazinu i upućuje inicijativu Ustavnoj komisiji Predstavničkog doma Parlamenta FBiH da razmotri ustavni osnov za ovakav pristup prilikom donošenja zakona o proglašenju gradova.\nKomisija za lokalnu samoupravu podržava raspravu na ovu veoma važnu temu - Problem zagađenosti zraka u FBiH - te smatra, između ostalog, da se jedan od zaključaka sa ove tematske sjednice treba odnositi na smanjenje mogućnosti zloupotrebe namjenskih sredstava za zaštitu od zagađenosti zraka.\nKomisija za lokalnu samoupravu Predstavničkog doma Parlamenta FBiH podržava potpisivanje Prijedloga Sporazuma o saradnji Parlamenta FBiH, Vlade FBiH i Saveza općina i gradova FBiH.\nČlanovi Komisije za lokalnu samoupravu upoznali su se sa Informacijom o presudi Ustavnog suda o povredi prava o lokalnoj samoupravi Općine Maglaj i pokretanjem inicijative za izmjenu Zakona o inspekcijama FBiH, koju je pokrenulo Gradsko vijeće Grada Tuzla.


Dva od tri mala i srednja preduzeća se muče sa previše komplikovanom IT infrastrukturom - K Inženjering DOO\nDva od tri mala i srednja preduzeća se muče sa previše komplikovanom IT infrastrukturom\nJune 29, 2018 /in News /by Ićo\nUz porast poslovanja, kompanije sve više koriste nove poslovne alate i cloud servise u pokušaju da učine poslovni život svojih zaposlenih što efikasnijim i fleksibilnijim, kao i u pokušaju smanjenja svojih troškova. Prema najnovijem istraživanju kompanije Kaspersky Lab, gotovo dvije trećine (63 odsto) kompanija koje zapošljavaju do 249 ljudi koristi jednu ili više poslovnih aplikacija u vidu servisa. Međutim, ovaj trend među rastućim kompanijama koji ide ka korišćenju cloud servisa radi optimizacije operacija može takođe imati i negativne efekte poput gubitka kontrole nad bezbednošću aplikacija i nad dragocenim podacima klijenata.\nI najmanje kompanije, kao i one koje prolaze kroz fazu rapidnog rasta, cloud tehnologije vide kao priliku da sprovode svoje poslovne zadatke na efikasniji i troškovno isplativiji način. Polovina (50 odsto) kompanija sa do 49 zaposlenih (veoma mala preduzeća) i 40 odsto kompanija sa od 50 do 249 zaposlenih (mala i srednja preduzeća), imaju zaposlene koji redovno rade van kancelarije i kojima je potreban pristup podacima i aplikacijama putem clouda.\nhttps://kinzenjering.me/wp-content/uploads/2018/06/IT2-3.jpg 328 500 Ićo https://kinzenjering.me/wp-content/uploads/2020/07/LOGO-za-SAJT-umanjen-50-300x122.png Ićo2018-06-29 10:46:242018-06-29 10:46:24Dva od tri mala i srednja preduzeća se muče sa previše komplikovanom IT infrastrukturom\nApple i Samsung okončali sedmogodišnji spor WhatsApp dodao novu funkciju za grupe


Otkriveno, Barsa našla alternativu za Suareza, stiže u januaru! - Sportske.net\nDugo Katalonci traže pravo rešenje.\nLŠ (grupe F i H) - Inter i Ajaks u Ligi Evrope, dalje idu Borusija, Čelsi i Valensija!LŠ (poluvreme) - Inter se muči sa Barsinom decom, tu je srećom Slavija, Dućin Ajaks u problemu!Preti nam još jedno odlaganje "El Klasika"?!Preokret, Barsa se predomislila i rastužila Italijane!Barselona sprema novi "scenario Grizman"!\nTražila je Barsa i minulog januara iskusnog napadača koji bi mogao da bude dostojna konkurencija za Luisa Suareza, pominjali su se Falkao i Odion Ihalo, ali na kraju nije pronađeno adekvatno rešenje.\nStigao je preko leta Grizman, ali Barsa želi još jedno pojačanje u ofanzivi, kako bi bili konkurentin na svim frontovima.\nTako bi na "Kamp Nou" mogao da stigne meksički reprezentativac Karlos Vela, sudeći po rečima njegovog zemljaka Džonatana Dos Santosa, koji je u periodu od 2009. do 2014. godine nosio dres katalonskog kluba.\nOn tvrdi da Vela ima na stolu ponudu Barselone, pominjalo se i prošlog januara da bi Vela mogao da stigne na pozajmicu u redove "Blaugrane", tada se ta priča nije ostvarila, ali bi sada stvari mogle da se promene.\nSam fudbaler je veoma zainteresovan za ideju da nastupa uz Lionela Mesija, sam je izjavio da veruje da je odlična ideja da par meseci nastupa uz Argentinca i da se potom vrati u Los Anđeles.\nČini se da je Barsa pronašla rešenje, Vela je blistao u dresu Los Anđelesa nedavno okončane sezone sa 38 golova i 12 asistencija na 36 nastupa, dobio je i "Lendon Donovan" nagradu za igrača godine u MLS ligi.


MNG Centar - Excel u finansijama\nTip: Trening Šifra treninga: Trajanje: 12 h Maks. br. učesnika: 10 Zahtev za in-house Cena i lokacija\n* Rad u malim grupama * Praktične vežbe * Svakom učesniku obezbeđen lap top *\nFinansijska analiza u najširem smislu pomaže proces selekcije, obrade i interpretacije finansijskih podataka koji rezultuje neophodnim setom informacija za donošenje poslovnih i investicionih odluka.\nCilj treninga jeste da polaznike upozna sa praktično primenljivim konceptima i alatima savremene finansijske analize koji im omogućavaju širu upotrebu stečenih znanja u svakodnevnom obavljanju poslovnih aktivnosti u finansijskom i realnom sektoru.\nTrening je koncipiran tako da teorijski segment iz konkretne oblasti finansija prate praktični primeri koji se postavljaju i rešavaju uz pomoć funkcija i alata koje nudi program Excel. Rezultati izvršenih analiza se potom koriste za donošenje konkretnih finansijskih odluka kako preduzeća tako i pojedinaca. Polaznici treninga tako stiču dublji uvid u proces donošenja finansijskih i šire posmatrano poslovnih odluka.\nNakon savladavanja teorijskih osnova iz svake od konkretnih podoblasti, prelazi se na praktične primere koji se rešavaju u Excel-u. Pri tome polaznici treninga uče da:\nprimenjuju najvažnije finansijske i statističke funkcije,\ntabelarno i grafički prikazuju serije realnih tržišnih podataka,\nvrše njihovu transformaciju,\nprimenjuju deskriptivnu statističku analizu i optimizacione alate u Excel-u.\nTrening je namenjen svima koji žele da se upoznaju sa osnovama savremene finansijske analize i njenim praktičnim alatima primenjivim u obavljanju svakodnevnih poslovnih aktivnosti i donošenju poslovnih i ličnih investicionih odluka.\nUpoznavanje polaznika sa osnovnim temama u oblasti savremene finansijske analize. Osposobljavanje polaznika za praktično prikupljanje i obradu podataka kao i tumačenje dobijenih rezultata u okviru različitih segmenata finansijske analize.\nProblemi vremenske vrednosti novca\nMetode ocene isplativosti investicionih alternativa\nVrste i mere prinosa osnovnih finansijskih instrumenata\nVrednovanje i analiza osnovnih finansijskih instrumenata\nMerenje rizika i prinosa hartija od vrednosti\nOsnove portfolio analize\nPoznaje ključne koncepte u oblasti savremenih finansija\nPrimenljuje postupke kapitalizacije i diskontovanja pojedinačnih i anuitetnih novčanih tokova\nOceni isplativost različitih, najčešće međusobno isključivih, investicionih alternativa\nPoznaje osnovne oblike finansijske imovine u koje je moguće ulagati raspoložive finansijske viškove (depozit kod banke vs ulaganje u hartije od vrednosti)\nVrednuje osnovne finansijske instrumente i utvrdi da li je ulaganje u njih isplativo\nPoznaje vrste rizika koji prate ulaganje kao i vrste i mere prinosa osnovnih finansijskih instrumenata (akcija i obveznica)\nIzračuna prinos i rizik hartije od vrednosti kao i meru njene reagibilnosti na šira tržišna kretanja\nSagleda značaj procesa diversifikacije kod ulaganja\nIzračuna kovarijansu i korelaciju prinosa hartija od vrednosti kao i očekivani prinos i rizik portfolija\nPrimeni najvažnije finansijske i statističke funkcije u Excel-u\nTabelarno i grafički prikazuje serije realnih tržišnih podataka u Excel-u\nVrši transformaciju podataka u Excel-u\nPrimenjuje deskriptivnu statističku analizu i regresionu analizu u Excel-u\nKoristi optimizacione alate u Excel-u.\nOvde možete pogledati komentare učesnika predhodno održanih treninga na temu primene Excel-a u finansijama.\nS obzirom da sam već imao osnovno znanje o Excel-u trening mi je dobro došao da se nekih stvari podseti, ali i da dopunim postojeće znanje. Predavač odličan.Svaka čast. Aleksandar Miladinović , Komercijalista Soko Inženjering\nJa sam očekivala niži nivo i da idemo sporije, ali predavač odlično prenosi znanje tako da za tim nije bilo potrebe.Predavač je izuzetan, otvorio mi je put učenja Excel-a. Svetlana Nikolić , Šef komercijale Agencija za lekove i medici nska sredstva\nTrening je u potpunosti ispunio očekivanja, upotpunio je moje znanje iz ove oblasti i dao mi ideje kako dalje da usavršim i ubrzam svoj posao. na Obradović, Računovođa Švedska ambasada


Miodrag Kostić održao predavanje na Ekonomskom fakultetu u Beogradu\nMiodrag Kostić, predsednik MK Group, održao je interaktivno predavanje studentima Ekonomskog fakulteta i sa njima podelio svoje, preko 30 godina bogato, iskutvo iz preduzetništva. “Nažalost, u Srbiji se oseća nedostatak preduzetničkog duha. Razlozi za to su brojni, a moj iskren savet vama, budućim ekonomistima, je da uzmete sudbinu u svoje ruke i tražite posao u dobrim privatnim kompanijama, a ne…\nMK Group obradovala mališane iz Prihvatilišta za decu u Beogradu pred Uskrs\nZahvaljujući dobroj volji poznatih ličnosti i sponzorima među kojima je bila i kompanija MK Group, oko 20 mališana iz Prihvatilišta za decu u Beogradu je dobilo paketiće pred uskršnje praznike. MK Group je donirala Carnex proizvode, Sunoko šećer i brašno Žito Bačka. Brinući o društvenim vrednostima, negujući i ističući značaj socijalno odgovornog poslovanja, MK Group rado podržava humanitarne akcije, pa…\nSvaka industrijska grana u svom tehnološkom procesu prerade i proizvodnje generiše opasan otpad koji mora biti zbrinut na način koji najmanje ili uopšte ne utiče na životnu sredinu. Ipak, postavlja se pitanje šta je sudbina opasnog otpada koji je nasleđen kupovinom industrijskog postrojenja i koji je odložen u „mraku“?MK Group je i ovog puta dokazala da je opredeljena da…\nKompanija MK Group, na čelu sa Miodragom Kostićem, ugostila je MBA studente Univerziteta Stanford u SAD, najprestižnije poslovne škole na svetu po oceni Forbes magazina. Tom prilikom, Miodrag Kostić, predsednik kompanije podelio je svoja znanja ali i otkrio studentima neke od tajni uspeha jedne od najboljih domaćih kompanija. ”Zadovoljstvo je ugostiti studente jednog od najboljih svetskih univerziteta, a posebno mi…


Banjaluka: Počinje filmski festival "Kratkofil plus"\nDeveti međunarodni filmski festival “Kratkofil plus” koji će, prema tvrdnjama organizatora, po selekciji filmova biti najbolji od svih dosadašnjih, bit će otvoren danas u Banjoj Luci.\nTokom Festivala, od 22. do 26. jula, u takmičarskom dijelu programa bit će prikazano 35 filmova iz 26 zemalja u četiri kategorije – dokumentarni, animirani, eksperimentalni i igrani film.\nDirektorica Festivala Darija Buzaković ističe da su filmovi izabrani među 1.200 prijava iz cijelog svijeta, te da selekcija zaslužuje pozitivne kritike profesije i publike.\n“Ove godine su svoje filmove prijavila veoma značajna imena evropske kinematografije i ušla u takmičenje, što daje potvrdu da smo na dobrom putu kada je riječ o izboru filmova i samom programiranju Festivala”, rekla je Buzakovićeva.\nOna je navela da je riječ o ukupno 400 minuta filmskog materijala, podijeljenog u četiri slota koji će biti prikazivani svako veče u otvorenom kinu na tvrđavi “Kastel”.\nI ove godine će biti upriličen program nezavisnih filmova “Panorama plus program” u okviru kojeg će biti prikazani veliki nezavisni festivalski filmovi, koji se ne mogu vidjeti nigdje, osim na filmskim festivalima.\nFestival će biti otvoren projekcijom španskog igranog filma “10.000 kilometara”, a zatvoren američkim nezavisnim filmom “Infinili polar ber”.\nTokom Festivala, uz niz kratkih animiranih, igranih, dokumentarnih, eksperimentalnih, ali i dugometražnih filmova sa svih kontinenata bit će održani brojni koncerti, različite radionice i filmske projekcije.\nOve godine će biti prikazano i sedam filmova sa banjalučke Akademije umjetnosti, čiju su selekciju izršili profesori Akademije.


Veća proizvodnja, bolji kvalitet i nova zapošljavanja - Challenge 2 Change\nTekstilna firma „Kismet“ d.o.o iz Doboj Istoka od 1994. godine kontinuirano se bavi izradom/šivenjem različitih odjevnih predmeta, sa izuzetnom fleksibilnošću i prilagodljivosti potrebama tržišta tekstilne industrije. Čak 97% ukupne proizvodnje čini za različite kupce iz Njemačke, Austrije i Italije. Osnovni proizvodi firme su muška modna odijela, bavarske narodne nošnje /Dirndl/ koje se po lohn principu proizvode za različite brendove: Armani, Facis, New Gol, Deiser Trachten, Isar Trachten, Vogl Bekleidung, Angie Maier... Od 2017. godine rade na razvoju i unapređivanju vlastitog brenda muškog odijela Maestro Suits koje se izrađuje isključivo prema italijanskoj tehnologiji šivenja, od najfinijih vunenih tkanina.\nFirma kontinuirano investira u najsavremenije mašine, automate i strojeve za doradu /pegleraj, industrijske prese/, a 2012. godine otvorili su i centar za tekstilnu tehnologiju TTC koji se specijalizirao za krojenje pomoću savremene Gerber CAD/CAM tehnologije. Želja da se trend tehnološkog rasta nastavi opredijelila ih je da apliciraju za bespovratna sredstva iz C2C fonda.\n„Zahvaljujući podršci Challenge fonda uspješno smo realizovali projekat nabavke inovativnog automata za izradu vanjskog džepa kao i automata za izradu lajsni. Time smo riješili problem izvođenja složenih operacija koje zahtjevaju preciznost koja se postiže uz primjenu ovakih automata. Na taj smo način uveliko poboljšali i ubrzali sam proizvodni proces, kvalitet proizvoda i uposlili nove radnike. Veća proizvodnja omogućiće i povećanje ličnih primanja uposlenih“, kažu u „Kismetu“.\nUkupna vrijednost ovog projekta iznosila je 94.353,00 EUR, od čega je firma obezbijedila 68,2%, a C2C fond grant u maksimalnom iznosu od 30.000 EUR.\n„Razvoj našeg preduzeća, poslije kupovine ovog automata ide uzlaznom putanjom, s obzirom da smo postali konkurentniji na tržištu, zadovoljićemo zahtjevne potrebe naših kupaca, te poboljšati prodaju svojih proizvoda. Takođe, upošljavanjem 10 novih radnika, uglavnom žena, doprinosimo njihovom ekonomskom osnaživanju. One će se dalje edukovati, osposobljavati i savladavati nove vještine upravljanja strojevima“, ističu u ovoj kompaniji koja trenutno upošljava 121 radnika od kojih su 80% žene.\nDodaju da je podrška Challenge fonda od velikog značaja za preduzeća i preduzetnike u BiH.\n„Veoma je značajno da su prepoznali i razumjeli našu potrebu da se razvijamo, upošljavamo i na taj način budemo poželjniji kupcima sa inostranih tržišta“, kažu u „Kismetu“.